அஸோலா: வெண்மைப்புரட்சிக்கு வித்திடும் பச்சைக் கம்மல் | திண்ணை Posted by அரவிந்தன் நீலகண்டன் On November 11, 2004 0 Comment அஸோலா ஆல்கே போலத் தோற்றமளிப்பதென்றாலும் இது மிகப் பழமையானதோர் தாவரவகையான ஃபெர்ன்(Fern) இனத்தைச் சார்ந்ததோர் உயிரினமாகும். வளிமண்டல நைட்ரஜனை மண்ணில் வசப்படுத்தும் உடனுறை உயிரியாக அனபீனாவினை இது தன்னகத்தே கொண்டுள்ளது. இந்த நீர் தாவரம் பாரதம் உட்பட நெல் சாகுபடு செய்யும் பல ஆசிய நாடுகளில் உயிர் உரமாக பயன்படுத்தப்படுகின்றது. அஸோலா தன் உயிர் நிறையை (biomass) 2-3 நாட்களுக்குள் இருமடங்காக்கும் தன்மையுடையது. உயிர் உரமாக பயன்படுத்தப்பட்டுவரும் இத்தாவரத்தை கால்நடை தீவனமாக பயன்படுத்தமுடியும். நிலமற்ற அல்லது நிலம் குறைந்தவர்களாகவுள்ள விவசாயிகள் தாம் வளர்க்கும் கால்நடைகள் மற்றும் கோழிகள் பன்றிகள் ஆகியவற்றிற்கு தீனியாக அஸோலாவினை பயன்படுத்த முடியும். இதற்கு நிலம் தேவையில்லை. செலவு குறைவான முறையில் இதனை தம் கொல்லைப்புறத்திலேயே அவர்கள் வளர்க்கலாம். இதன் மூலம் இரசாயன தீனிக்கு கொடுக்கும் விலையினை வெகுவாக அவர்கள் குறைக்கலாம். அத்துடன் வளமான பால், முட்டை மற்றும் இறைச்சிகளை அவர்கள் பெற முடியும். இத்தொழில்நுட்பத்தினை கன்னியாகுமரி விவேகானந்த கேந்திரத்தின் இயற்கை வள அபிவிருத்தி செயல்திட்ட அமைப்பு உருவாக்கியுள்ளது. கேரளாவில் கால்நடை வளர்ப்போர் மற்றும் பால் விற்பனையாளர் கூட்டுறவு அமைப்புகளிடையே அஸோலாவின் தீவன பயன்பாடு பெரும் வெண்மைப் புரட்சியையே உருவாக்கியுள்ளது. [அஸோலா+அனபீனா] – பரிணாம வரலாறும் உயிரியலும்: அஸோலாவின் உடனுறை உயிரான அனபீனா அஸோலே என்பது நீலப்பசும் பாசி; அதனை சையனோபாக்டாரியம் (blue-green alga or cyanobacterium ) எனவும் விளிப்பர். பூமி எனும் நம் நீலப்பந்தின் புவியியல் வாழ்வில், மனித இனம் தோன்றுவதற்கு பன்னெடுங்காலம் முன்பே நீலப்பசும் பாசிகள் தோன்றிவிட்டன. நம் வளிமண்டலத்தில் இன்றிருக்கும் பிராணவாயு சதவிகிதத்திற்கு நீலப்பசும் பாசிகள். பெரும் பங்களித்துள்ளன. டைனோசார்கள் முதல் இன்றைய மனிதன் வரையான பரிணாம வளர்ச்சி பிராணவாயு கொண்ட வளிமண்டலத்தினாலேயே சாத்தியமாயிற்று. எனவே நீலப்பசும்பாசிகளுக்கும் நமக்குமான உறவு நாம் பரிணமிக்கும் முன்பே தொடங்கிவிட்டது என்று கூட கூறலாம். ஆனால் இவை மிகச்சிறியவை. நுண்ணோக்கிகளாலேயே இவற்றை காணமுடியும். அஸோலா ஃபெர்ன் (Fern) இனத்தை சார்ந்தது. குறைந்தது 30 கோடி வருடங்களுக்கும் முந்தைய பரிணாம வரலாற்றினை கொண்ட இத்தாவரங்களில் இன்று பூமியில் ஏறக்குறைய 10,000 இனவகைகள் (species) உள்ளன. எனினும் ஃபெர்ன்களில் சில இனவகைகளே நீரில் வாழ்பவையாக உள்ளன. அவ்வாறு நீரில் வாழும் ஒரு ஃபெர்ன் குடும்பத்தின் பெயர் அஸோலேஸியே (Azollaceae) என்பதாகும். இக்குடும்பத்தில் உள்ள தாவரவகைகளில் ஆறு உலகெங்கும் பரவியுள்ளன. இவற்றுள் ஆசியாவில் மிகவும் பரவியுள்ளது அஸோலா பின்னாட்டா (Azolla pinnata) என்பதாகும். ஆசியாவிற்கு இயற்கையான தாவரவகை உட்பிரிவு அஸோலா பின்னாட்டா ஆஸியாட்டிக்கா (Azolla pinnata asiatica) என்பதாகும். இதைத்தவிர சில கலப்பின அஸோலா வகைகளும் உள்ளன. அஸோலா 1-5 செமீ நீளம் கொண்டதாகும். அதன் இலைகள் நுண்ணியவையாக 1 -2 மிமீ நீளத்தில், இரு அடுக்குகளில் ஒன்றின் மீது ஒன்று படர்ந்தவையாக இருக்கும். இத்தாவர அமைப்பே ஒரு மைய அச்சினைச் சுற்றி அமைக்கப்பட்டிருக்கும் எனவே அது pinnata எனும் பெயரினைப் பெறுகிறது. இதன் இலைகளின் மேல்பாகங்களின் கீழே இருக்கும் நுண்ணிய அறை போன்ற அமைப்பில் அனபீனா அஸோலே எனும் நீலபசும் பாசி உயிரினம் வாழ்கிறது. இவ்வாறு அஸோலாவுடன் அனபீனா உடனுறைவதால் இரு உயிர்களுமே நன்மை அடைகின்றன. இத்தகைய உடனுறைதல் பரஸ்பர நலனுடைய உடனுறைவு (Mutualism) ஆகும். அனபீனா வாழ அஸோலா ஆதாரமளிக்கிறது. அதே நேரத்தில் அஸோலாவிற்கு அனபீனா நைட்ரஜனை அளிக்கிறது. அஸோலாவினை நுண்ணொக்கியில் காண்கையில் அனபீனா நுண்ணிய தண்டு போன்று இழைகளாகத் தோற்றமளிக்கும். அஸோலாவின் மற்றொரு முக்கிய பண்பு நலன் அதன் உயிர்நிறை (biomass) அதிகரிப்புத்திறன். பொதுவாக வயல்களில் ஹெக்டேருக்கு அதன் எடை 30-80 டன்கள் வரையிலும், அதன் உலர்ந்த எடை 1.5-4.0 டன்கள் வரையிலும், மற்றும் அதிலுள்ள நைட்ரஜன் அளவு 50-150 கிலோகிராம் வரையிலுமாகக் கண்டறியப்பட்டுள்ளது. கால்நடை தீவனப் பிரச்சனைகள்: கால்நடை தீவனப் பிரச்சனைகள் கடுமையாககி வருகின்றன. கால்நடைகளுக்கு மேய்ச்சல் நிலங்கள் குறைந்து வருவதுடன். அதிக பால் தேவைக்காக கால்நடை வளர்ப்பு அதிகரிப்பதால், மேய்ச்சல் அதிகரித்து புல்வெளி சூழலமைவுகள் சீர்குலைந்து வருகின்றன. பல இடங்களில் மேய்ச்சல் நிலம் வெகுவாக குறைந்துவிட்டதால் கால்நடை வளர்ப்பவர்கள் இரசாயன தீனிகளை சார்ந்திருக்க வேண்டியுள்ளது. இது பால் தயாரிப்பு விலையை உயர்த்துவதுடன் பாலில் உடல் நலத்திற்கு ஊறு விளைவிக்கும் இரசாயனப்பொருட்கள் உடலில் ஏறவும் வழிவகுக்கிறது. மேலும் நகரப் புறங்களிலும் கால்நடைகள் குறிப்பாக பசுக்கள் எவ்வித மேய்ச்சல் நிலங்களும் நல்ல தீவனங்களும் இன்றி நகர்ப்புற கழிவுகளை உண்டு வருகின்றன. இத்தகைய பசுக்களிலிருந்து கிடைக்கும் பாலின் தரத்தில் இருக்கும் மோசமான இரசாயனப்பொருட்களின் விளைவு நகர்ப்புற மக்களின் சுகாதாரத்தையும் கடுமையாகப் பாதிக்கும். கிராமங்களில் வறுமையும் நிலமின்மையும் கால்நடை வைத்திருப்போரைப் பீடித்திருக்கும் நோய்களாகும். கிராமங்களில் வாழும் 63 கோடி மக்களில் 40 சதவிகிதத்தினரின் வருவாய் வறுமைக்கோட்டு வரையறைக்கு கீழே உள்ளது. கிராமவாசிகளில் 70 சதவிகித மக்கள் கால்நடைகள் வைத்துள்ளதுடன் அவர்களது வருமானத்தில் 20% கால்நடைகள் மூலமாக கிட்டுகிறது. இவ்வாறு கால்நடை வைத்திருப்போரில் மூன்றில் இரண்டு பங்கு நிலமற்ற விவசாயிகள் மற்றும் சிறு விவசாயிகளே ஆவர். விவசாய பக்கப் பொருளான வைக்கோல் மாட்டுத்தீவனமாக பயன்பட்டுவந்தது. அது குறைந்து வருகிறது. அதிக மகசூல் அளிக்கும் தானியவகைகளில் தீவன வைக்கோல் அளவு குறைந்து வருகிறது. இதனால் கால்நடை வைத்திருக்கும் நிலமற்ற விவசாயிகள் மற்றும் சிறு விவசாயிகள் இரசாயனத் தீவன்ப் பொருட்களுக்கு தள்ளப்படுவார்கள். அதிக ஆற்றல் பயன்பாட்டால் உருவாக்கப்படும் இத்தகைய இரசாயன தீவனங்கள் அதிக ஆற்றல் மற்றும் பொருட்செலவுகளில் உருவாக்கப்படுபவை. எனவே இவற்றிற்கு அரசாங்கமே சலுகைவிலை நிர்ணயிக்க வேண்டிய நிலையும் அது ஒரு அரசியல் கருவியாகவும் கூட பயன்படும் நிலை வரலாம். இவையெல்லாம் தேசிய பொருளாதாரத்திற்கு நீண்ட நோக்கில் பெரும் சிக்கல்களை ஏற்படுத்துபவை என்பதைக் கூறத்தேவையில்லை. இன்று தனியாரிடத்தில் 71 இரசாயன தீவன ஆலைகளும் பால் கூட்டுறவு சங்கங்களிடம் 44 ஆலைகளுமாக, 27 இலட்சம் டன்கள் இராசாயன தீவனத்தை உற்பத்தி செய்கின்றன. எனினும் பாரதத்தின் முழுமையான கால்நடை தீவன பயன்பாட்டில் இது 3 சதவிகிதமேயாகும். எனவேதான் சர்வதேச FAO அமைப்பின் ஆய்வறிக்கை ஒன்று பாரதச் சூழலில் ‘புதிய (ஆலை) மரபு சாரா தீவன முறைகளை கண்டுபிடித்து அவற்றின் தீவன செழுமையை மேம்படுத்துவது அவசியமான ஒன்று ‘ என வலியுறுத்துகிறது. விவேகானந்த கேந்திரத்தில் அஸோலா -ஒருபார்வை: 1997 இல் பாரத அரசின் அறிவியல் மற்றும் தொழில்நுட்ப பிரிவினால் அளிக்கப்பட்ட ஒரு ஆராய்ச்சியின் போது விவேகானந்த கேந்திரத்தின் இயற்கை வள அபிவிருத்தி செயற்திட்டமான நார்டெப்பின் (VK-NARDEP) பணியாளர்கள், கேரள விவசாய விஞ்ஞானி டாக்டர். கமலாசனன் பிள்ளை அவர்களது வழிகாட்டலில் அஸோலாவினை உயிர் உரத்தன்மைகளை ஆராய்ந்து வந்தனர். இது தொடர்பாக அஸோலாவைச் சிக்கனமாக வளர்ப்பது குறித்து ஆராய்ச்சிகள் மேற்கொள்ளப்பட்டு 1998 இல் சில்பாவுலின் வளர்ப்பு முறை உருவாக்கப்பட்டது அத்துடன் நீர் குறைவினை சகிக்கும் தன்மை கொண்ட அஸோலா கலப்பினம் ஒன்றும் விருத்தி செய்யப்பட்டது. 1999 இல் அஸோலாவின் கால்நடை தீவனப் பயன்பாடு கண்டுபிடிக்கப்பட்டது. 2000 ஆம் ஆண்டு நார்டெப் கேரள பால் உற்பத்திக் கூட்டுறவு அமைப்பான MILMAவின் ஊழியர்களுக்கு அஸோலாவின் கால்நடை தீவனப் பயன்பாடு குறித்து ஒரு பயிற்சி பட்டறையை நடத்தியது. இப்பட்டறை தேசிய பால் உற்பத்தி அமைப்பால் ஏற்பாடு செய்யப்பட்டது. தீவனப் பயன்பாட்டு பார்வையில் அஸோலாவின் வேதியியல் இயற்கை நார்டெப்பால் வெளியிடப்பட்டது. 2001 இல் அரசு சாரா அமைப்புகள் மற்றும் பால் உற்பத்தி கூட்டுறவுகளுக்கு பல பயிற்சி பட்டறைகளும் விரிவாக்க முகாம்களும் நடத்தப்பட்டன. தூர்தர்ஷன் அஸோலா குறித்த விவரணப்படத்தை ஒளி பரப்பியது. 2002 இல் சுவிஸ் வளர்ச்சி அமைப்பு அஸோலா விரிவாக்க முயற்சியில் பங்கு பெற்றது. ஒரு இலட்சம் கால்நடை வளர்ப்போரை எட்டும் இலக்கு நிர்ணயத்துடன் இப்பெரும் செயல்திட்டம் தொடங்கியது. 2003 இல் கேரள அரசாங்கம் விவேகானந்த கேந்திரத்துடன் இணைந்து தென் கேரளத்தின் நான்கு மாவட்டங்களில் அஸோலா விரிவாக்கத்தை ஆரம்பித்துள்ளது. தமிழகத்திலும் ஆவின் மற்றும் பல அரசு சாரா அமைப்புகள் தம் ஊழியருக்கு அஸோலா தொழில் நுட்ப பயிற்சி பெற விவேகானந்த கேந்திரத்துக்கு அனுப்பி வருகின்றன. நார்டெப்-சில்பாவுலின் வளர்ப்பு முறை: படம் ஒன்றில் கண்டவாறு செங்கற்களால் ஏறத்தாழ 3 சதுர மீட்டர் பரப்பளவு கொண்ட செவ்வக படுகையை தயார் செய்யப்பட்டு பின்னர் படம் இரண்டில் கண்டவாறு பழைய சாக்குப்பைகளால் அதை நிரப்பப்படுகிறது.படம் மூன்றில் கண்டவாறு சில்பாவுலின் ஷீட் (150 GSM தடிமன் கொண்டது) அதில் பரப்பப்படும். அந்த விரிப்பு ஓரத்து செங்கல்கள் மீதாகவும் விரிக்கப்படுகிறது என்பதனைக் கவனிக்கவும். 30-35 கிலோ அரிக்கப்பட்ட மணல் சமசீராக இந்த சிப்லாவுலின் படுகையில் நிரப்பப்படுகிறது. (படம் நான்கு). பின்னர் 4.5 கிலோ உலராத பசுஞ் சாணம் 10 லிட்டர் தண்ணீரில் கலக்கப்பட்டு அத்துடன் 45 கிராம் அஸோபெர்ட் கலக்கப்பட்டு இக்கலவை படுகையில் ஊற்றப்படுகிறது(படம் ஐந்து). பின்னர் 7-8 செமீ க்கு தண்ணீர் தேங்கி நிற்கும்படியாக நீர் விடப்படுகிறது(படம் ஆறு).. இப்போது சில்பாவுலின் படுகை அஸோலாவிற்கு தயாராகிவிட்டது(படம் ஏழு) பின்னர் நோயற்ற அஸோலா (ஏறக்குறைய ஒரு கிலோகிராம்) தாய் படுகையிலிருந்து அல்லது விரிவாக்க களப்பணி அமைப்புகளிடமிருந்து பெறப்பட்டு படுகையில் இடப்படுகிறது (படம் எட்டு). நான்கு நாட்களில் அஸோலாவின் பசுமை நீலத்திரை முழுக்கப் பரவிடும் (படம் ஒன்பது). ஏழு நாட்களுக்கு பின்னர் அஸோலா படுகை அறுவடைக்கு தயாராகிடும். அதன் பின்னர் ஒவ்வொரு நாளும் உயிர் நிறையில் 1/5 (அதாவது வளர்ச்சியைப் பொறுத்து 1.2 முதல் 1.5 கிலோகிராம் அஸோலா) படுகையிலிருந்து எடுத்துக்கொள்ளலாம். (படம் பத்து). மறுநாளே அறுவடை செய்யப்பட்ட உயிர்நிறை மீண்டும் அறுவடைக்கு தயாராகிவிடும். மழையினால் நீர் அதிகம் கட்டுதல் மற்றும் நைட்ரஜன் அதிக அளவில் சேருதல் ஆகியவற்றை தவிர்க்க நீரினை மாற்ற வேண்டும். 30 சதவிகித நீரினை 10 நாட்களுக்கு ஒரு முறை மாற்றுதல் வேண்டும் (படங்கள் பதினொன்று & பன்னிரண்டு) மண்புழு உர உற்பத்தியை அஸோலா படுகையுடன் இணைத்துக்கொள்ளலாம். இதன் மூலம் மண்புழுக்களுக்கு பறவைகளிலிருந்து பாதுகாப்பளிப்பதுடன் இடத்தையும் சிக்கனமாக பயன்படுத்தலாம்( படம் 13). அஸோலாவின் தீவனத் தன்மைகள்: அஸோலா 25-35% எளிதில் செரிக்கும் புரதங்களை கொண்டது. ஏறக்குறைய அனைத்து தாதுச்சத்துக்களையும் கொண்டது. வைட்டமின் ஏ, வைட்டமின் பி12 மற்றும் வைட்டமின் முன்னோடி மூலக்கூறுகள் அதில் உள்ளன. அதன் நார்ப்பகுதி (fibre content) குறைவானது. அஸோலா தீவன விளைவுகள்: கால்நடைகளில் 15-20 சதவிகித பால் சுரப்பு அதிகரிப்புடன், 20-30 சதவிகித இரசாயன தீவனப்பொருட்கள் குறைக்கப்படவும் முடியும். கோழித்தீவனத்துடன் அஸோலா 1:2 எனும் கலப்பில் அளிக்கப்படுகையில் முட்டை அளவு அதிகரிப்பதுடன் மஞ்சள் கரு அளவில் அதிகரிப்பது காணப்பட்டுள்ளது. ஆடுகளில் மேய்ச்சல் பிரச்சனை சமாளிக்கப்படுவதுடன், எடை மற்றும் பால் அளவு அதிகரிக்கிறது. வர்த்தக தீவனம் 20-25 சதவிகிதத்திற்கு அஸோலாவால் குறைக்கப்படுகிறது. அஸோலா தீவனத்தால் ஆடுகளில் நோய் எதிர்ப்பு அதிகரிப்பு மற்றும் இனப்பெருக்க வீரியம் அதிகரிப்பு ஆகியவை ஆராயப்பட்டு வருகின்றன. பயன்படுத்துவோர் மற்றும் ஆராய்ச்சியாளர் பார்வையில்: பி.ஆனந்த் (i) இயக்குநர் பால் உற்பத்தி மேம்பாட்டு அமைப்பு, கேரள அரசு: கேரளாவில் அஸோலா பால் உற்பத்தியாளர்களுக்கு ஒரு வரப்பிரசாதம். அது கால்நடை வைத்திருப்போருக்கு சிறந்த தீவனமாகவும், உயிர் நிறைக்கான மிகச்சிறந்த மூலமாகவும் விளங்குகிறது. டாக்டர். என்.என். சசி (ii)(கேரள அரசின் விலங்கு சுகாதார பிரிவின் இயக்குநர்) அஸோலா விலங்குகளுக்கு உயிர் நிறை அதிகமடையவும் புரதச்சத்து அதிகரிக்கவும் முக்கிய வைட்டமின்கள் கிடைக்கவும் வழி செய்கிறது. இது விலங்குகளின் சுகாதாரத்தை அதிகரிப்பதுடன் பால்வளத்தையும் அதிகமாக்குகிறது. சகோதரி அன்னீஸ்(iii) (பெண்கள் நல அமைப்பு, வயநாடு கேரளா): ‘விவேகானந்த கேந்திரத்தால் பயிற்சி அளிக்கப்பட்டபின் நாங்கள் இத்தொழில்நுட்பத்தை வயநாட்டு பெண்களுக்கு எடுத்துச்சென்றோம். அப்பெண்களிடமிருந்து எங்களுக்கு கிடைத்த அனுபவங்களிலிருந்து அஸோலா மூன்று விதமாக எங்களுக்கு பயன்படுகிறது என்பது புரிந்தது. அஸோலாவின் முக்கிய பயன்பாடுகள்: கால்நடை தீவனமாக, கோழி தீவனமாக, மற்றும் பன்றி தீவனமாக. ‘ மலையாள மனோரமா அளிக்கும் கஷகஸ்ரீ எனும் சிறந்த உக்திகளைப் பயன்படுத்தி மகசூலை பெருக்கும் சிறந்த விவசாயிக்கான விருது பெற்ற ஸ்காரியா பிள்ளை (ஆ) அஸோலா தொழ்ல்நுட்பத்தை பயன்படுத்துபவர் ஆவார். அது போலவே இப்பரிசுக்காக தேர்வு செய்யப்பட்ட டொமினிக் பென்னியும் (இ), கே.வி.போபியும்(அ) அஸோலா பயன்பாட்டினால் நன்மை பெற்றவரே ஆவார். இப்பசுமை படுகையால் வெண்மை புரட்சிக்கு வித்திட்ட டாக்டர், கமலாசனன் பிள்ளையைப் பொறுத்தவரையில் அஸோலா நாம் செல்லவேண்டிய நெடும்பாதையில் ஒரு மைல்கல். டாக்டர். கமலாசனன் பிள்ளை, விவசாய அறிவியலாளர் திரு வாசுதேவ்ஜி, செயலாளர், நார்டெப்,விவேகானந்த கேந்திரம், கன்னியாகுமரி மேலதிக விவரங்கள் மற்றும் விரிவாக்க முகாம்கள், பயிற்சி பட்டறைகள் ஆகியவற்றின் தேதிகளுக்கு மேற்கண்ட முகவரியை அணுகவும்.


முதல்வர் எடப்பாடி பழனிசாமி, துணை முதல்வர் ஓ.பன்னீர்செல்வம் ஆகியோர், பொங்கல் பண்டிகையை தங்களது சொந்த ஊர்களில் குடும்பத்துடன் கொண்டாடினர். முதல்வர் பழனிசாமி, தனது சொந்த ஊரான சேலம் மாவட்டம் எடப்பாடி அருகேயுள்ள தனது கிராமத்தில் சொந்தங்களுடன் பொங்கல் பண்டிகையை சிறப்பாக கொண்டாடினர். முன்னதாக, எடப்பாடியில் உள்ள கோயிலுக்கு சென்ற அவருக்கு உற்சாக வரவேற்பு அளிக்கப்பட்டது. குடும்பத்தினருடன் சாமி தரிசனம் செய்த அவர் அதனைத் தொடர்ந்து பொங்கல் விளையாட்டுப் போட்டிகளைப் பார்வையிட்டார். பின்னர், சிறுது நேரம் சிலம்பம் விளையாடி மகிழ்ந்தார். இதேபோன்று துணை முதல்வர் ஓ.பன்னீர்செல்வம், தனது சொந்த ஊரான தேனி மாவட்டம் பெரியகுளத்தில் உள்ள தனது இல்லத்தில் குடும்பத்தினருடன் பொங்கலை கொண்டாடினார். வீட்டில் வைத்தே தனது குடும்பத்துடன் பொங்கல் வைத்து வழிபாடு நடத்திய அவர் பின்னர் தனது சொந்தங்கள், கட்சி தொண்டர்களுக்கு சர்க்கரைப் பொங்கல்வழங்கி வாழ்த்துகளை தெரிவித்தார். இதேபோல், தமிழகத்தின் பல்வேறு பகுதிகளிலும் மக்கள் அனைவரும் தங்கள் குடும்பத்துடனும், நண்பர்களுடனும், சொந்தங்களுடனும் புத்தாடை உடுத்தி வீட்டின் முன்பு பொங்கல் வைத்து, கரும்பு உண்டு பொங்கலை சிறப்பாக கொண்டாடினர். சமீபத்திய தமிழ்நாட்டுச் செய்திகள் சென்னை செய்திகள், அரசியல், வர்த்தகம், தொழில்நுட்பம், கிரிக்கெட் ஆகியவற்றின் தலைப்புச் செய்திகள் என ஒவ்வொரு நிகழ்வுகளையும் பற்றி தமிழில் படிக்க Facebook மற்றும் ட்விட்டர் Twitter ஐ பின் தொடருங்கள்.


இந்தியாவில் கொரோனாவால் உயிரிழ்ந்தோரின் என்ணிக்கை 2 ஆக அதிகரித்துள்ளது. மத்திய அரசு தொடர்ந்து பல்வேறு போர்க்கால நடவடிக்கைகளை மேற்க்கொண்டு வருகிறது. நாடு முழுவதும் 35 ஆயிரம் பேருக்கு நோய் அறிகுறிகள் கண்டறியப்பட்டு அவர்கள் உடல்நலம் கண்காணிக்கப்பட்டு வருகிறது. கொரோனாவால் பாதிக்கப்பட்டவர்களிடமிருந்து மற்றவர்களுக்கு அந்நோய் பரவாமல் தடுப்பதற்காக முன்னுரிமை அளிக்கப்பட்டுள்ளது. ஐடி நிறுவன ஊழியர்கள் 60 சதவீதம் பேர் வீட்டில் இருந்தபடியே பணியாற்ற அனுமதிக்கப்பட்டுள்ளனர். ஏழு மாநிலங்களில் கல்வி நிலையங்கள் மூடப்பட்டுள்ளனர். பொது இடங்களில் மக்கள் கூட வேண்டாம் என்றும் அவசியமில்லாமல் பயணங்களை மேற்கொள்ள வேண்டாம் என்றும் மத்திய சுகாதார மற்றும் குடும்ப நலத்துறை அமைச்சகம் கேட்டுக் கொண்டுள்ளது. இந்தியாவில் கொரோனாவால் உயிரிழ்ந்தோரின் என்ணிக்கை 2 ஆக அதிகரித்துள்ளது. மத்திய அரசு தொடர்ந்து பல்வேறு போர்க்கால நடவடிக்கைகளை மேற்க்கொண்டு வருகிறது.


source: wikipedia

text: கவிஞர் வாலி (Vaali) (இயற்பெயர்: டி. எஸ். ரங்கராஜன்; 29 அக்டோபர் 1931 - 18 சூலை 2013) தமிழ்க் கவிஞரும், தமிழ்த் திரைப்படப் பாடலாசிரியரும் ஆவார். இவர் எழுதிய பாண்டவர் பூமி, கிருஷ்ண விஜயம் ஆகிய கவிதைத் தொகுப்புகள் புகழ் பெற்றவை. ஆனந்த விகடன் இதழில் வாலி, தான் பழகிய ஆளுமைகள் பற்றி எழுதிய 'நினைவு நாடாக்கள்' என்ற தொடரும் பெயர் பெற்றது. வாலி, திரைப்படங்களுக்கு 15,000 பாடல்களுக்கு மேல் எழுதியுள்ளார். இவர் திரைப்படங்களிலும் நடித்துள்ளார். அவர் நடித்த திரைப்படங்களுள், சத்யா, ஹேராம், பார்த்தாலே பரவசம், பொய்க்கால் குதிரை ஆகியவை குறிப்பிடத்தக்கவை. மேலும், 'கையளவு மனசு' என்ற தொலைக்காட்சித் தொடரிலும், வாலி நடித்துள்ளார். 2007 ஆம் ஆண்டில் இவருக்கு இந்திய அரசின் பத்மஸ்ரீ விருது வழங்கப்பட்டது. பிறப்பும் வளர்ப்பும் ரங்கராஜன் என்ற இயற்பெயர் கொண்ட 'வாலி' திருச்சி மாவட்டம் திருப்பராய்த்துறையில் பிறந்து, திருவரங்கத்தில் வளர்ந்தார். ஓவியர் மாலி போல இவர் பெயர் எடுக்க வேண்டும் என்று பள்ளித்தோழன் பாபு, 'வாலி' என்ற பெயரைச் சூட்டினான். தன் நண்பர்களின் துணையுடன் ‘நேதாஜி' என்னும் கையெழுத்துப் பத்திரிக்கையைத் துவக்கினார். அதன் முதல் பிரதியை வெளியிட்டவர் எழுத்தாளர் கல்கி. அன்று திருச்சி வானொலி நிலைய அதிகாரி பார்த்தசாரதி அவர்களும் வந்திருந்ததால், வானொலிக்கு கதைகளும் நாடகங்களும் எழுதிக் கொடுக்கும் வாய்ப்பு, வாலிக்குக் கிடைத்தது. திருவரங்கத்தில் வாலி நடத்திய அந்தக் கையெழுத்துப் பத்திரிகையில், பல இளைஞர்கள் பங்கேற்றுக் கொண்டனர். அப்படிப் பங்கேற்றுக் கொண்டவர்களில் ஒருவர், பின்னாளில் புகழ்பெற்ற எழுத்தாளரான சுஜாதா. வாலி பெயர்க்காரணம் தமிழ் மேல் தீராத பற்று கொண்டிருந்த வாலிக்கு, ஓவியத்திலும் ஆர்வம் மிகுந்திருந்தது. நன்றாகப் படம் வரையும் திறமையும் இருந்தது. அந்தக் காலகட்டத்தில் ஆனந்த விகடனில் ஓவியங்களை வரைந்து கொண்டிருந்த மாலியைப் போலவே தானும் ஒரு ஓவியராக வேண்டும் என்ற எண்ணம் கொண்டிருந்தவரிடம், அவருடைய பள்ளித் தோழன் பாபு, ‘மாலி'யைப் போல சிறந்த சித்திரக்காரனாக வரவேண்டும் என்றுகூறி 'வாலி' என்னும் பெயரைச் சூட்டினார். எழுதிய நூல்கள் சிறுகதை, கவிதை, உரைநடை என இருபதுக்கும் மேற்பட்ட புத்தகங்களை எழுதியுள்ளார். அவற்றுள் குறிப்பிடத்தக்கவை: 'அம்மா', 'பொய்க்கால் குதிரைகள்', 'நிஜ கோவிந்தம்', 'பாண்டவர் பூமி', 'கிருஷ்ண விஜயம்' மற்றும் 'அவதார புருஷன்'. வாலி அவர்களின் 80வது பிறந்தநாள் அன்று நடைபெற்ற விழாவில், 'வாலி 1000' என்ற பெயரில், வாலியின் ஆயிரம் தேர்ந்தெடுக்கப்பட்ட திரையிசைப்பாடல்கள் புத்தகமாக வெளியிடப்பட்டது. அவ்விழாவில் கமல்ஹாசன், இயக்குநர் ஷங்கர், சூர்யா, பத்திரிகையாளர் சோ உள்ளிட்ட பல பிரபலங்கள் கலந்து கொண்டு வாழ்த்துரை வழங்கினர். இவற்றையும் பார்க்கவும் 1967இல் தி.மு.க.வின் தேர்தல் வெற்றிக்கு எத்தனையோ காரணங்கள் உண்டு. அவற்றில், 'எங்க வீட்டுப் பிள்ளை' படத்தில் இடம் பெற்ற வாலி இயற்றிய "நான் ஆணையிட்டால் அது நடந்து விட்டால்.."என்ற பாடலும் ஒரு காரணம் என்பதை அறுபதுகளின் மத்தியில் இருந்தவர்கள் அறிவார்கள். சென்னை தி.நகர் சிவா விஷ்ணு ஆலயத்துக்கு எதிரே இருந்த கிளப் ஹவுசில், கவிஞர் வாலி நான்கு ஆண்டுகள் தங்கியிருந்தார். அங்குதான் நகைச்சுவை நடிகர் நாகேஷை கவிஞர் வாலி சந்தித்தார். பக்கத்து, பக்கத்து அறைகளில் இருந்ததால், மிக நெருங்கிய நண்பர்களானார்கள். 'தளபதி' என்ற பெயருக்கும், வாலிக்கும் ரொம்ப ராசி. மணிரத்னம் இயக்கி ரஜினிகாந்த் நடித்த தளபதியில் அவரது பாடல்வரிகள் 'வெற்றி' என்பது எல்லாரும் அறிந்தது. வாலி அவர்களின் முதல் நாடகத்தின் பெயர் என்ன தெரியுமா? தளபதி!. விருதுகள் பத்மஸ்ரீ விருது-2007 1973-ல் 'இந்திய நாடு என் வீடு'.. என்ற 'பாரத விலாஸ்' திரைப்படத்தின் பாடலுக்காகக் கிடைத்த இந்திய தேசிய விருதை மறுத்தார். வாலி ஐந்துமுறை (கீழே காணப்படும் திரைப்படங்களின்) சிறந்த திரைப்படப் பாடலாசிரியருக்கான மாநில அரசின் விருது பெற்றவர். 1970 – எங்கள் தங்கம் 1979 – இவர்கள் வித்தியாசமானவர்கள் 1989 – வருஷம் 16 , அபூர்வ சகோதரர்கள் 1990 – கேளடி கண்மணி 2008 – தசாவதாரம் தமிழக அரசின் பிற விருதுகள் 2000 - மகாகவி பாரதியார் விருது மறைவு வாலி மூச்சுத் திணறல் மற்றும் நுரையீரல் தொற்று காரணமாக, 2013 சூன் 7 அன்று, சென்னை கிரீம்ஸ் சாலையில் உள்ள அப்போலோ மருத்துவமனையில் சேர்க்கப்பட்டார். சிகிச்சை பலனின்றி, அவர் 2013 சூலை 18 அன்று மாலை 5 மணியளவில் காலமானார். குறிப்பிடத்தக்க பாடல்களில் சில எழுதிய திரைப்பாடல்கள் கீழே காண்பது வாலி எழுதிய பாடல்களின் தொகுப்பு ஆகும். இது முழுமையான பட்டியல் அல்ல. திரைப்படப் பட்டியல் 1950களில் 1958- அழகர்மலை கள்வன் (முதல் திரைப்படம்) 1960-1969 1961- "சந்திரகாந்த்" 1961- "நல்லவன் வாழ்வான்" 1963- "இதயத்தில் நீ" 1963- "கற்பகம்" 1963- "எதையும் தாங்கும் இதயம்" 1964- "தாயின் மடியில்" 1964- "தெய்வத்தாய்" 1964- "படகோட்டி" 1965- "பஞ்சவர்ணக்கிளி" 1965- "வெண்ணிற ஆடை" 1965- "பணம் படைத்தவன்" 1965- "தாழம்பூ" 1965- "அன்புக்கரங்கள்" 1965- "கலங்கரை விளக்கம்" 1965- "ஆயிரத்தில் ஒருவன்" 1965- "ஆசை முகம்" 1965- "நீ" 1965- "எங்க வீட்டுப் பிள்ளை" 1965- "காக்கும் கரங்கள்" 1965- "குழந்தையும் தெய்வமும்" 1966- "சின்னஞ்சிறு உலகம்" 1966- "மோட்டார் சுந்தரம் பிள்ளை" 1966- "நாடோடி" 1966- "அன்பே வா" 1966- "சந்திரோதயம்" 1966- "மேஜர் சந்திரகாந்த்" 1966- "தாலி பாக்கியம்" 1966- "நான் ஆணையிட்டால்" 1966- "பெற்றால்தான் பிள்ளையா" 1967- "பேசும் தெய்வம்" 1967- "அவள்" 1967- "செல்வமகள்" 1967- "அதே கண்கள்" 1967- "அரச கட்டளை" 1967- "காவல்காரன்" 1967- "நெஞ்சிருக்கும் வரை" 1967- "இரு மலர்கள்" 1968- "உயர்ந்த மனிதன்" 1968- "ஒளி விளக்கு" 1968- "எதிர்நீச்சல்" 1968- "ஜீவனாம்சம்" 1968- "கல்லும் கனியாகும்" 1968- "கண்ணன் என் காதலன்" 1968- "கலாட்டா கல்யாணம்" 1968- "குடியிருந்த கோயில்" 1969- "நம் நாடு (1969 திரைப்படம்)" 1969- "மன்னிப்பு" 1969- "நில் கவனி காதலி" 1969- "சுபதினம்" 1969- "இரு கோடுகள்" 1969- "அடிமைப்பெண்" 1969- "கன்னிப் பெண்" 1969- "பூவா தலையா" 1970-1974 1970- "மாணவன்" 1970- "தலைவன்" 1970- "என் அண்ணன்" 1970- "தேடிவந்த மாப்பிள்ளை" 1970- "மாட்டுக்கார வேலன்" 1970- "எங்கள் தங்கம்" 1971- "நூற்றுக்கு நூறு" 1971- "தேனும் பாலும்" 1971- "குமரிக்கோட்டம்" 1971- "ஒரு தாய் மக்கள்" 1971- "ரிக்சாக்காரன்" 1971- "நீரும் நெருப்பும்" 1971- "முகமது பின் துக்ளக்" 1971- "பாபு" 1972- "ராமன் தேடிய சீதை" 1972- "வெள்ளிவிழா" 1972- "இதய வீணை" 1972- "நான் ஏன் பிறந்தேன்" 1972- "அன்னமிட்ட கை" 1972- "பிள்ளையோ பிள்ளை" 1973- "சொல்லத்தான் நினைக்கிறேன்" 1973- "சூரியகாந்தி" 1973- "உலகம் சுற்றும் வாலிபன்" 1973- "அரங்கேற்றம்" 1973- "பாரத விலாஸ்" 1974- "தீர்க்க சுமங்கலி" 1974- "சிரித்து வாழ வேண்டும்" 1974- "உரிமைக்குரல்" 1974- "நேற்று இன்று நாளை" 1974- "சிவகாமியின் செல்வன்" 1974- "அத்தையா மாமியா" 1974- கலியுகக் கண்ணன் 1975-1979 1975- "புதுவெள்ளம்" 1975- "அவளும் பெண்தானே" 1975- "பட்டிக்காட்டு ராஜா" 1975- "அன்பே ஆருயிரே" 1975- "அபூர்வ ராகங்கள்" 1975- "இதயக்கனி" 1975- "டாக்டர் சிவா" 1975- "நினைத்ததை முடிப்பவன்" 1975- "தேன்சிந்துதே வானம்" 1976- "ஒரு கொடியில் இரு மலர்கள்" 1976- "ஊருக்கு உழைப்பவன்" 1976- "நீதிக்கு தலைவணங்கு" 1976- "நாளை நமதே" 1976- "பத்ரகாளி" 1977- "பெண் ஜென்மம் 1977- "இன்றுபோல் என்றும் வாழ்க" 1977- "நவரத்தினம்" 1977- "மீனவ நண்பன்" 1977- "ஆறு புஷ்பங்கள்" 1978- "மாங்குடி மைனர்" 1978- "வணக்கத்திற்குரிய காதலியே" 1978- "பைலட் பிரேம்நாத்" 1978- "சிகப்பு ரோஜாக்கள்" 1978- "அச்சாணி" 1978- "அவள் ஒரு அதிசயம்" 1978- "ஜஸ்டிஸ் கோபிநாத்" 1978- "சதுரங்கம்" 1978- "இளமை ஊஞ்சலாடுகிறது" 1978- "சிட்டுக்குருவி" 1978- மச்சானை பாத்தீங்களா 1978- "வண்டிக்காரன் மகன்" 1978- "அன்னபூரணி" 1979- "லட்சுமி 1979- "அன்னை ஓர் ஆலயம்" 1979- "நான் வாழவைப்பேன்" 1979- "அன்பே சங்கீதா" 1979- "தர்மயுத்தம்" 1979- "கடவுள் அமைத்த மேடை" 1979- "அலாவுதீனும் அற்புத விளக்கும்" 1979- "நீயா" 1979- "பட்டாகத்தி பைரவன்" 1979- "இவர்கள் வித்தியாசமானவர்கள்" 1979- "அழகே உன்னை ஆராதிக்கிறேன்" 1980-1984 1980- "கண்ணில் தெரியும் கதைகள்" 1980- "நிழல்கள்" 1980- "ஒத்தையடி பாதையிலே" 1980- "நட்சத்திரம்" 1981- "மௌன கீதங்கள்" 1981- "குடும்பம் ஒரு கதம்பம்" 1981- "ஆணிவேர்" 1981- "அக்னி சாட்சி" 1981- "மணல்கயிறு" 1982- "சிம்லா ஸ்பெஷல்" 1982- "மூன்று முகம்" 1982- "தூறல் நின்னு போச்சு" 1982- "தனிக்காட்டு ராஜா" 1982- "வாழ்வே மாயம்" 1982- "பட்டணத்து ராஜாக்கள்" 1982- "வா கண்ணா வா" 1982- "தாய் மூகாம்பிகை" 1982- "சகலகலா வல்லவன்" 1982- "துணை" 1982- "கண்ணே ராதா" 1982- "பரிட்சைக்கு நேரமாச்சு" 1982- "நெஞ்சங்கள்" 1982- "எங்கேயோ கேட்ட குரல்" 1982- "கோபுரங்கள் சாய்வதில்லை" 1982- "ரங்கா" 1982- "தீர்ப்பு" 1982- "வடமாலை" 1983- "அந்த சில நாட்கள்" 1983- "வெள்ளை ரோஜா" 1983- "அடுத்த வாரிசு" 1983- "சிவப்பு சூரியன்" 1983- "தங்கமகன்" 1983- "சந்திப்பு" 1983- "சூரக்கோட்டை சிங்கக்குட்டி" 1983- "நீதிபதி" 1983- "சரணாலயம்" 1983- "சாட்டை இல்லாத பம்பரம்" 1983- "கோழி கூவுது" 1983- "பாயும் புலி" 1983- "தாய்வீடு" 1983- "சுமங்கலி" 1983- "தூங்காதே தம்பி தூங்காதே" 1983- "மிருதங்க சக்கரவர்த்தி" 1983- "சட்டம்" 1984- "அன்பே ஓடிவா" 1984- "வம்ச விளக்கு" 1984- "மதுரை சூரன்" 1984- "தாவணிக் கனவுகள்" 1984- "தீர்ப்பு என் கையில்" 1984- "கை கொடுக்கும் கை" 1984- "வெள்ளை புறா ஒன்று" 1984- "வீட்டுக்கு ஒரு கண்ணகி" 1984- "சத்தியம் நீயே" 1984- "வைதேகி காத்திருந்தாள்" 1984- "ஓசை" 1984- "இருமேதைகள்" 1984- "விதி" 1984- "சிம்ம சொப்பனம்" 1984- "மெட்ராஸ் வாத்தியார்" 1984- "அன்புள்ள ரஜினிகாந்த்" 1984- "குழந்தை யேசு" 1984- "நல்லவனுக்கு நல்லவன்" 1984- "நல்ல நாள்" 1984- "நாளை உனது நாள்" 1984- "இது எங்க பூமி" 1984- "குடும்பம்" 1985-1989 1985- "ஆண்பாவம்" 1985- "தென்றலே என்னைத் தொடு" 1985- "ஸ்ரீ ராகவேந்திரா" 1985- "ஒரு நல்லவன் ஒரு வல்லவன்" 1985- "குங்குமச்சிமிழ்" 1985- "கீதாஞ்சலி" 1985- "மங்கம்மா சபதம்" 1985- "ஜப்பானில் கல்யாண ராமன்" 1985- "படிக்காதவன்" 1985- "பாடும் வானம்பாடி" 1985- "பொருத்தம்" 1985- "கன்னிராசி" 1985- "நீதியின் நிழல்" 1985- "ராஜரிஷி" 1985- "கெட்டிமேளம்" 1985- "நான் சிகப்பு மனிதன்" 1985- "பந்தம்" 1985- "வேஷம்" 1985- "படிக்காத பண்ணையார்" 1985- "நல்ல தம்பி" 1985- "உயர்ந்த உள்ளம்" 1985- "உதயகீதம்" 1985- "இதய கோவில்" 1985- "நாம் இருவர்" 1985- "காக்கிசட்டை" 1985- "கருப்பு சட்டைக்காரன் 1985- "ஆஷா 1985- "கரையை தொடாத அலைகள்" 1985- "சாவி" 1985- "சுகமான ராகங்கள்" 1986- "மீண்டும் பல்லவி" 1986- "கண்மணியே பேசு" 1986- "கரிமேடு கருவாயன்" 1986- "நான் அடிமை இல்லை" 1986- "எனக்கு நானே நீதிபதி" 1986- "விடுதலை" 1986- "அன்னை என் தெய்வம்" 1986- "ஒரு இனிய உதயம்" 1986- "சாதனை" 1986- "மௌன ராகம்" 1986- "மௌனம் கலைகிறது" 1986- "ஆனந்த கண்ணீர்" 1986- "நம்பினார் கெடுவதில்லை" 1986- "வசந்த ராகம்" 1986- "தர்ம தேவதை" 1986- "தர்மபத்தினி" 1986- "லட்சுமி வந்தாச்சு" 1986- "உயிரே உனக்காக" 1986- "சம்சாரம் அது மின்சாரம்" 1986- "மருமகள்" 1986- "மெல்லத் திறந்தது கதவு" 1986- "நானும் ஒரு தொழிலாளி" 1986- "டிசம்பர் பூக்கள்" 1986- "மனக்கணக்கு 1987- "முப்பெரும் தேவியர்" 1987- "எங்க சின்ன ராசா" 1987- "பாடு நிலாவே" 1987- "பூமழை பொழியுது" 1987- "குடும்பம் ஒரு கோவில்" 1987- "ஊர்க்காவலன்" 1987-'' நல்ல பாம்பு 1987- "காவலன் அவன் கோவலன்" 1987- "சிறைப்பறவை" 1987- "அஞ்சாத சிங்கம்" 1987- "வீர பாண்டியன்" 1987- "இனிய உறவு பூத்தது" 1988- "பூவுக்குள் பூகம்பம்" 1988- "பெண்மணி அவள் கண்மணி" 1988- "என் பொம்முக்குட்டி அம்மாவுக்கு" 1988- "அண்ணாநகர் முதல் தெரு" 1988- "குரு சிஷ்யன்" 1988- "பொறுத்தது போதும்" 1988- "இது நம்ம ஆளு" 1988- "சத்யா" 1988- "கலியுகம்" 1988- "சொல்ல துடிக்குது மனசு" 1988- "தர்மத்தின் தலைவன்" 1988- "என் தமிழ் என் மக்கள்" 1988- "தம்பி தங்கக் கம்பி" 1988- "மணமகளே வா" 1988- "சகாதேவன் மகாதேவன்" 1988- "அக்னி நட்சத்திரம்" 1988- "தாய்ப்பாசம்" 1989- "புதுப்புது அர்த்தங்கள்" 1989- "ஆராரோ ஆரிரரோ" 1989- "ராஜநடை" 1989- "ராஜாதி ராஜா" 1989- "என்ன பெத்த ராசா" 1989- "தர்மம் வெல்லும்" 1989- "வருஷம் 16" 1989- "அபூர்வ சகோதரர்கள்" 1989- "சிவா" 1989- "வெற்றி விழா" 1989- "பொன்மன செல்வன்" 1989- "சோலை குயில்" 1989- "ஒரே ஒரு கிராமத்திலே" 1989- "வாத்தியார் வீட்டுப் பிள்ளை" 1989- "என் புருஷன்தான் எனக்கு மட்டும்தான்" 1990-1994 1990- "கேளடி கண்மணி" 1990- "புது வசந்தம்" 1990- "துர்கா" 1990- "ஆரத்தி எடுங்கடி" 1990- "தாலாட்டுப் பாடவா" 1990- "அதிசயப் பிறவி" 1990- "மைக்கேல் மதன காமராஜன்" 1990- "புரியாத புதிர்" 1990- "வாழ்க்கைச் சக்கரம்" 1990- "புதுப்பாட்டு" 1990- "நடிகன்" 1990- "வேலை கிடைச்சுடுச்சு" 1990- "உன்னைச் சொல்லி குற்றமில்லை" 1990- "சிறையில் பூத்த சின்ன மலர்" 1990- "மை டியர் மார்த்தாண்டன்" 1990-" மனைவி ஒரு மாணிக்கம் 1990- "எதிர்காற்று" 1990- "அஞ்சலி" 1990- "ராஜா கைய வெச்சா" 1990- "சந்தன காற்று" 1990- "கிழக்கு வாசல்" 1990- "சத்ரியன்" 1990- "அரங்கேற்ற வேளை" 1990- "தைமாசம் பூவாசம்" 1991- "வாசலில் ஒரு வெண்ணிலா" 1991- "ஞான பறவை" 1991- "தைப்பூசம்" 1991- "ருத்ரா" 1991- "பிரம்மா" 1991- "ஈரமான ரோஜாவே" 1991- "இதயம்" 1991- "ஆயுள் கைதி" 1991- "சின்ன தம்பி" 1991- "கோபுர வாசலிலே" 1991- "நீ பாதி நான் பாதி" 1991- "தாலாட்டு கேக்குதம்மா" 1991- "கிழக்குக்கரை" 1991- "மரிக்கொழுந்து" 1991- "மாநகரக்காவல்" 1991- "தையல்காரன்" 1991- "தளபதி" 1991- "குணா" 1991- "வசந்தகால பறவை" 1992- "திருமதி பழனிச்சாமி" 1992- "உன்னை வாழ்த்திப் பாடுகிறேன்" 1992- "அம்மா வந்தாச்சு" 1992- "வில்லுப்பாட்டுக்காரன்" 1992- "செம்பருத்தி" 1992- "பாண்டியன்" 1992- "தேவர் வீட்டுப் பொண்ணு" 1992- "மீரா" 1992- "மன்னன்" 1992- "உன்னை நெனச்சேன் பாட்டுபடிச்சேன்" 1992- "செந்தமிழ் பாட்டு" 1992- "தெய்வ வாக்கு" 1992- "சின்னமருமகள்" 1992- "நாடோடிப் பாட்டுக்காரன்" 1992- "ஊர்பஞ்சாயத்து" 1992- "சிங்கார வேலன்" 1992- "சூரியன்" 1992- "நாங்கள்" 1992- "தேவர் மகன்" 1992- "தாலிகட்டிய ராசா" 1992- "வண்ண வண்ண பூக்கள்" 1993- "ஐ லவ் இந்தியா" 1993- "சின்ன ஜமீன்" 1993- "வள்ளி" 1993- "வால்டர் வெற்றிவேல்" 1993- "உள்ளே வெளியே" 1993- "மணிசித்திரத்தழு" (மலையாளம்) 1993- "தர்மசீலன்" 1993- "சின்னக்கண்ணம்மா" 1993- "உழைப்பாளி" 1993- "உழவன்" 1993- "எஜமான்" 1993- "சின்ன மாப்ளே" 1993- "மகராசன்" 1993- "கலைஞன்" 1993- "காத்திருக்க நேரமில்லை" 1993- "கற்பகம் வந்தாச்சு" 1993- "ஜென்டுல்மேன்" 1993- "செந்தூரப் பாண்டி" 1994- "சீமான்" 1994- "இந்து" 1994- "என் ஆசை மச்சான்" 1994- "வீட்ல விசேஷங்க" 1994- "வாட்ச்மேன் வடிவேலு" 1994- "ரசிகன்" 1994- "மோகமுள்" 1994- "காதலன்" 1994- "செந்தமிழ் செல்வன்" 1994- "ராசாமகன்" 1994- "கண்மணி" 1994- "மகாநதி" 1994- "வீரா" 1994- "நம்ம அண்ணாச்சி" 1994- "பிரியங்கா" 1994- "மிஸ்டர் ரோமியோ" 1994- "அமைதிப்படை 1994- "உங்கள் அன்பு தங்கச்சி" 1995-1999 1995- "ராசய்யா" 1995- "நான் பெத்த மகனே 1995- "கட்டுமரக்காரன்" 1995- "சின்ன வாத்தியார்" 1995- "தொட்டாசிணுங்கி" 1995- "தேவா" 1995- "பாட்டு பாடவா" 1995- "பெரிய குடும்பம்" 1995- "முத்துக்காளை" 1995- "ஆணழகன்" 1995- "ஒரு ஊருல ஒரு ராஜகுமாரி" 1995- "ஆசை" 1995- "மிஸ்டர். மெட்ராஸ்" 1995- "ராஜாவின் பார்வையிலே" 1995- "ரகசிய போலீஸ் (1995)" 1995- "திருமூர்த்தி" 1995- "ஆயுத பூஜை" 1996- "இந்தியன்" 1996- "அவதார புருஷன்" 1996- "அவ்வை சண்முகி 1996- "வான்மதி" 1996- "நேதாஜி" 1996- "காதல் தேசம்" 1996- "பூவே உனக்காக" 1996- "பூவரசன்" 1996- "இரட்டை ரோஜா" 1996- "கல்லூரி வாசல்" 1996- "டாடா பிர்லா" 1996- "கோயமுத்தூர் மாப்ளே" 1997- "தம்பிதுரை" 1997- "வாய்மையே வெல்லும்" 1997- "பாரதி கண்ணம்மா" 1997- "பெரிய மனுஷன்" 1997- "பொங்கலோ பொங்கல்" 1997- "பாசமுள்ள பாண்டியரே" 1997- "மன்னவா" 1997-"ரட்சகன் 1998- "கலர் கனவுகள் 1998- "காதலா காதலா" 1998- "மறுமலர்ச்சி" 1998- "நினைத்தேன் வந்தாய்" 1999- "காதலர் தினம்" 1999- "மன்னவரு சின்னவரு" 1999- "மனம் விரும்புதே உன்னை" 1999- "விரலுக்கேத்த வீக்கம்" 1999- "பூ வாசம்" 2000-2004 2000- "வண்ணத் தமிழ்ப்பாட்டு" 2000- "ஹேராம்" 2000- "கண்ணுக்கு கண்ணாக" 2000- "பாளையத்து அம்மன்" 2000- "பிரியமானவளே" 2000- "சிம்மாசனம்" 2000- "நாகலிங்கம்" 2000- "பெண்ணின் மனதை தொட்டு" 2001- "டும் டும் டும்" 2001- "மிடில் கிளாஸ் மாதவன்" 2001- "மின்னலே" 2001- "பார்த்தாலே பரவசம்" 2001- "தீனா" 2001- "லூட்டி" 2001- "சாக்லேட்" 2001- "தோஸ்த்" 2001- "நரசிம்மா" 2002- "யூத்" 2002- "பகவதி" 2002- "தென்காசிப்பட்டிணம்" 2002- "புன்னகை தேசம்" 2002- "ஸ்ரீ" 2002- "காதல் வைரஸ்" 2002- "மௌனம் பேசியதே" 2002- "இவன்" 2002- "பாபா" 2003- "புதிய கீதை" 2003- "லேசா லேசா" 2003- "சிம்ஹகிரி" (தெலுங்கு) 2003- "பாய்ஸ்" 2004- "மன்மதன்" 2004- "குத்து" 2004- "நியூ" 2005-2009 2005- "மண்ணின் மைந்தன்" 2005- "கஜினி" 2005- "சந்திரமுகி" 2005- "மும்பை எக்ஸ்பிரஸ்" 2005- "ஒரு நாள் ஒரு கனவு" 2005- "அன்பே ஆருயிரே" 2005- "சிதம்பரத்தில் ஒரு அப்பாசாமி" 2006- "கள்வனின் காதலி" 2006- "சில்லுனு ஒரு காதல்" 2006- "தலைமகன்" 2006- "வல்லவன்" 2007- "இனிமே நாங்கதான்" 2007- "சிவாஜி" 2007- "சென்னை 600028" 2007- "ஆழ்வார்" 2007- "என் உயிரினும் மேலான" 2007- "பில்லா" 2007- "தொட்டால் பூ மலரும்" 2007- "உன்னாலே உன்னாலே" 2007- "அழகிய தமிழ் மகன்" 2008- "சரோஜா" 2008- "ஜெயம் கொண்டான்" 2008- "பீமா" 2008- "தசாவதாரம்" 2008- "சரோஜா" (தெலுங்கு) 2008- "சக்கரக்கட்டி" 2008- "தனம்" 2008- "குசேலன்" 2008- "பொம்மலாட்டம்" 2008- "சிங்ககுட்டி" 2008- "சிலம்பாட்டம்" 2008- "உளியின் ஓசை" 2009- "பஞ்சாமிர்தம்" 2009- "அருந்ததி" 2009- "மலை மலை" 2009- "நாடோடிகள்" 2009- "மத்திய சென்னை" 2009- "நான் கடவுள்" 2009- "குங்குமப்பூவும் கொஞ்சும் புறாவும்" 2009- "ஆதவன்" 2009- "வால்மீகி" 2009- "ஜகன் மோகினி" 2009- பழசிராஜா 2010-2014 2010- "ஜிக்கு புக்கு" 2010- "பெண் சிங்கம்" 2010- "மாஞ்சா வேலு" 2010- "நந்தா நந்திதா" 2010- "காதலுக்கு மரணமில்லை" 2010- "விருதகிரி" 2010- "குரு சிஷ்யன்" 2010- "கோவா" 2010- "தொட்டுப்பார்" 2010- "வாலிபன் சுற்றும் உலகம்" 2010- "தில்லாலங்கடி" 2010- "லீலை" 2010- "தீராத விளையாட்டு பிள்ளை" 2010- "அகராதி" 2010- "சுறா" 2010- "நினைவில் நின்றவள்" 2010- "பாணா காத்தாடி" 2011- "பொன்னர் சங்கர்" 2011- "எங்கேயும் காதல்" 2011- "கண்டேன்" 2011- "மாவீரன்" 2011- "உயர்திரு 420" 2011- "ஒஸ்தி" 2011- "வெடி" 2011- "மங்காத்தா" 2011- "சட்டப்படி குற்றம்" 2011- "ஆடுபுலி" 2011- "அய்யன்" 2012- "ஆதலால் காதல் செய்வீர்" 2012- "தடையறத் தாக்க" 2012- "மிரட்டல்" 2012- "போடா போடி" 2013- "தில்லு முல்லு" 2013- "எதிர்நீச்சல்" 2013- "என்றென்றும் புன்னகை" 2013- "அலெக்ஸ் பாண்டியன்" 2013- "பிரியாணி" 2013- "கண்ணா லட்டு தின்ன ஆசையா" 2013- "உதயம் என்.எச்4" 2013- "மரியான்" 2014- "யான்" 2014- "திருடன் போலீஸ்" 2014- "கோச்சடையான்" 2014- "ராமானுஜன்" 2014- "பண்ணையாரும் பத்மினியும்" 2014- "நான் தான் பாலா" 2014- "காவியத்தலைவன்" (கடைசி திரைப்படம்) திரைக்கதை வசனம் 1974- கலியுகக் கண்ணன் 1975- காரோட்டிக்கண்ணன் 1976- ஒரு கொடியில் இரு மலர்கள் 1978- சிட்டுக்குருவி 1979- கடவுள் அமைத்த மேடை 1983- "சாட்டை இல்லாத பம்பரம்" (வசனம்) 1989- ஒரே ஒரு கிராமத்திலே மேற்கோள்கள் வெளியிணைப்புகள் 1931 பிறப்புகள் 2013 இறப்புகள் திருச்சி மாவட்ட நபர்கள் தமிழ்த் திரைப்படப் பாடலாசிரியர்கள் கவிஞர்கள் பாடலாசிரியர்கள் தமிழக அரசு திரைப்பட விருது வெற்றியாளர்கள் கலைமாமணி விருது பெற்றவர்கள் பத்மசிறீ விருது பெற்ற தமிழர்கள் திருச்சிராப்பள்ளித் திரைப்பட நடிகர்கள் திருச்சிராப்பள்ளி எழுத்தாளர்கள் தமிழகக் கவிஞர்கள் தமிழ் பாடலாசிரியர்கள் தமிழகப் பாடலாசிரியர்கள்


source: CulturaX

text: மின்னம்பலம்:பள்ளிகள் மூடிய பிறகும் மாணவர்களை துரத்தும் கொரோனா! பள்ளிகள் மூடிய பிறகும் மாணவர்களை துரத்தும் கொரோனா! 2021-04-01T07:32:09+5:30 தஞ்சையில் பள்ளி மாணவர்கள் 8 பேருக்கும், இரண்டு ஆசிரியர்களுக்கும் கொரோனா தொற்று உறுதி செய்யப்பட்டுள்ளது. அதிகரித்து வரும் கொரோனா பரவலைத் தடுக்க பல்வேறு நடவடிக்கைகள் மேற்கொள்ளப்பட்டாலும், பாதிப்பு எண்ணிக்கை முன்பை விட மோசமாக இருக்கிறது என்பதை தினமும் வெளியாகும் பாதிப்பு நிலவரம் சுட்டிக் காட்டுகிறது. இந்தியளவில் நேற்று 53 ஆயிரமாக இருந்த கொரோனா பாதிப்பு, இன்று 72,330 ஆக உயர்ந்துள்ளது. 459 பேர் உயிரிழந்துள்ளனர். தமிழகத்தை பொறுத்தவரை 2579 பேருக்கு கொரோனா உறுதி செய்யப்பட்டுள்ளது. 19 பேர் உயிரிழந்துள்ளனர். சென்னையில் 969 பேருக்கும், கோவையில் 273 பேருக்கும், செங்கல்பட்டில் 250 பேருக்கும், திருவாரூரில் 130 பேருக்கும் காஞ்சிபுரத்தில் 98 பேருக்கும், எட்டு மாவட்டங்களில் ஒற்றை இலக்கத்திலும் கொரோனா பாதிப்பு கண்டறியப்பட்டுள்ளது. நேற்று 11 மாவட்டங்களில் கொரோனாவால் உயிரிழப்பு ஏற்பட்டுள்ளது. சென்னையில் 7, செங்கல்பட்டில் 3, நாகபட்டினத்தில் 2. கோவையில் 7 , கடலூர், திண்டுக்கல், தஞ்சாவூர், திருவாரூர், திருவள்ளூர், திருச்சி ஆகிய மாவட்டங்களில் தலா ஒருவர் கொரோனாவால் உயிரிழந்தனர். ஒருபுறம் கொரோனா பரவல் அதிகரித்து வரும் நிலையில், அதை கட்டுப்படுத்தும் வகையில் மறுபுறம் தடுப்பூசி போடுவதை முடுக்கிவிடப்பட்டுள்ளது. இந்தியாவில் நேற்று வரை 6.4 கோடி பேருக்கு கொரோனா தடுப்பூசி போடப்பட்டுள்ளது. அதில், 3 கோடி பேர், 60 வயதுக்கு மேற்பட்டவர்கள். 76.7 லட்சம் பேர் இணை நோய் உள்ளவர்கள். 92.6 லட்சம் பேர் தடுப்பூசியின் இரண்டு டோஸ்களையும் போட்டு கொண்டவர்கள். இந்நிலையில், இன்று(ஏப்ரல் 1) 45 வயதிலிருந்து 59 வயதுக்குட்பட்ட இணை நோய் இல்லாத அனைவருக்கும் தடுப்பூசி போடும் பணி தொடங்கியுள்ளது. இதற்காக தமிழ்நாடு முழுவதும் புதிதாக தொடங்கப்பட்ட 1,150 மினி கிளினிக்களில் 700 கிளினிக் உள்பட 5 ஆயிரத்து 117 தடுப்பூசி மையங்களில் கொரோனா தடுப்பூசி போடப்பட்டு வருகிறது. தஞ்சையில் புதிதாக ஆக்சிலியம் பள்ளியில் 8 மாணவர்கள், 2 ஆசிரியர்களுக்கு கொரோனா உறுதியாகியுள்ளது. தஞ்சை மாவட்டத்தில் கொரோனாவால் பாதிக்கப்பட்ட 230 பள்ளி மாணவர்களில் 203 பேர் குணமடைந்தனர்.


தகவல் தொழில்நுட்பப் பணியாளர்கள் பிரிவு


source: fineweb

text: நேசத்தை உணர்த்தும் மலர்கள் ரோஜா மலர்கள், நான் உன்னை விரும்புகிறேன் என்பதைத் தெரிந்துகொள்’ என்பதை வெளிப்படுகிறது. ஆர்க் கிட் மலர்கள், நீ என் இதயத்தில் இருக்கிறாய்’ என்றும், ஸ்னேப் டிராகன்ஸ், நான் உன்னை விரும்புகிறேன்’ என்றும் நம்முடைய எண்ணங்களை மலர்கள் வெளிப்படுத்துகின்றன. ப்ளு பெல் மலர்கள், காதலுக்கு என்றும் முடிவில்லை என்று உணர்த்துகின்றன. காக்டஸ் மலர்கள் காதலையும், அபரிமிதமான நேசத்தையும் உணர்த்துகின்றன. டூலிப் மலர்கள், நான் உன்னை விரும்புவதை அறிவிக்கிறேன்’ என்றும் சொல்கின்றன. அழகாய் இருக்கிறாய் கார்னேஷன் பூக்கள், நீ அழகாக இருக்கிறாய், உன்னைப் பார்த்து நான் பெருமிதம் அடைகிறேன்’ என்றும் தெரிவிக்கின்றன. டெய்ஸி மலர்கள் வெகுளித்தனத்தையும், அழகை ஆராதிப்பதையும் குறிக்கிறது. செம்பருத்தி பரிசளித்தால் உன்னைப் போல் உலகில் பேரழகி யாரும் இல்லை என்று அர்த்தமாம். ரொம்ப நல்லவன் டபோடில் பூக்கள், நீ தைரியசாலி என்பதோடு, நல்லவன்’ என்பதை குறிக்கிறது. சாமந்தி, நான் உனக்கு உண்மையாக இருப்பேன்’ என்பதையும், கிளாடியோலி, உன் குணத்தைக் கண்டு நான் பெருமிதம் அடைகிறேன்’ என்றும், ஐரிசஸ், என் பாராட்டுகளையும், வாழ்த்துகளையும் அனுப்புகிறேன்’ என்றும், சூரியகாந்திப் பூக்கள், என் எண்ணங்கள் தூய்மையானவை’ என்றும், பேர்ட் ஆப் பாரடைஸ் மலர்கள் திருவிழா, கொண்டாட்டம் ஆகியவற்றை உணர்த்துகின்றன. பட்டர்ஃப்ளை மலர்கள் பரிசளித்தால் என்னை விட்டு விலகிப்போ என்று அர்த்தமாம். காதலுக்கு மரியாதை தரும் சிவப்பு செந்நிற மலர்கள் காதல், மரியாதை, நேசம், தைரியம் ஆகியவற்றையும், இளஞ்சிவப்பு வண்ண மலர்கள் முழுமையான மகிழ்ச்சி, நளினம், நன்றியுணர்வு அல்லது பாராட்டு ஆகியவற்றோடு நேசத்துக்கான விண்ணப்பமாகவும் கருதப்படுகின்றன. கருஞ்சிவப்பு வண்ணம், நேசத்தோடு கூடிய நம்பிக்கை, கற்பு ஆகியவற்றை அறிவிக்கிறது. வெள்ளை உள்ளம் பீச் அல்லது பவழ வண்ண மலர்கள் உற்சாகம், ஆசை, மகிழ்ச்சியான அடக்கம், வெட்கம் ஆகியவற்றையும் வெளிப்படுத்துகின்றன. வெள்ளைநிறப் பூக்கள், கள்ளங்கபடமற்ற தன்மை, தூய்மை, ரகசியம் அல்லது மவுனம் ஆகியவற்றையும் வெளிப்படுத்துகின்றன.


சென்னையின் சேதத்துக்குக் காரணம் என்ன? டி.எல். சஞ்சீவிகுமார் ~ தமிழ்ச் செய்திகள் சென்னையின் சேதத்துக்குக் காரணம் என்ன? டி.எல். சஞ்சீவிகுமார் Posted on 6:53 PM by Sankara RamaSamy with No comments Keywords: சென்னையின் வெள்ளம், மழை தொடர்கிறது, காற்றழுத்த தாழ்வு மண்டலம், வானிலை ஆய்வு மையம்


விரைவில் அறிமுகமாகும் சாம்சங் கேலக்ஸி ஏ02 ஸ்மார்ட்போன்.! | Samsung Galaxy A02 May Launching Soon in India - Tamil Gizbot | Updated: Thursday, June 17, 2021, 18:06 [IST] சாம்சங் நிறுவனம் தனது புதிய கேலக்ஸி ஏ02 ஸ்மார்ட்போன் மாடலை விரைவில் இந்தியாவில் அறிமுகம் செய்ய திட்டமிட்டுள்ளது. குறிப்பாக இந்த சாதனம் பட்ஜெட் விலையில் அசத்தலான அம்சங்களுடன் வெளிவரும் என்பதால் அதிக எதிர்பார்ப்புகளை உருவாக்கியுள்ளது என்றுதான் சாம்சங் கேலக்ஸி ஏ02 ஸ்மார்ட்போன் ஆனது 6.5-இன்ச் எச்டி பிளஸ் Infinity-V டிஸ்பிளே வடிவமைப்புடன் வெளிவரும் என்று கூறப்படுகிறது. மேலும் 1560 x 720 பிக்சல்கள் மற்றும் சிறந்த பாதுகாப்பு வசதியை அடிப்படையாக கொண்டு வெளிவரும் இந்த அட்டகாசமான ஸ்மார்ட்போன் மாடல். இந்த புதிய ஸ்மார்ட்போனில் 3ஜிபி ரேம் மற்றும் 64ஜிபி உள்ளடக்க மெமரி வசதி உள்ளது. மேலும் கூடுதலாக மெமரி நீட்டிப்பு ஆதரவுடன் வெளிவரும் இந்த அட்டகாசமான ஸ்மார்ட்போன் மாடல். அதாவது நீங்கள் மெமரி கார்டை பயன்படுத்த ஒரு ஸ்லாட் வழங்கப்படும். சாம்சங் கேலக்ஸி ஏ02 ஸ்மார்ட்போனின் பின்புறம் 13எம்பி பிரைமரி சென்சார் + 2எம்பி மேக்ரோ சென்சார் என மொத்தம் இரண்டு கேமராக்கள் பொருத்தப்பட்டுள்ளன. மேலும் செல்பீகளுக்கும், வீடியோகால் அழைப்புகளுக்கும் என்றே 5எம்பி செல்பீ கேமராவைக் கொண்டுள்ளது இந்த இந்த அட்டகாசமான ஸ்மார்ட்போன். இந்த புதிய கேலக்ஸி ஏ02 ஸ்மார்ட்போன் ஆனது மீடியாடெக் எம்டி6739 குவாட்-கோர் எஸ்ஒசி சிப்செட் வசதியை அடிப்படையாக கொண்டு வெளிவரும் என்று தகவல்தெரிவிக்கப்பட்டுள்ளது. மேலும் ஆண்ட்ராய்டு 10 இயங்குதளத்தை அடிப்படையாக கொண்டு வெளிவரும் இந்த புதிய ஸ்மார்ட்போன் மாடல். சாம்சங் கேலக்ஸி ஏ02 ஸ்மார்ட்போன் மாடல் ஆனது 5000 எம்ஏஎச் பேட்டரி பொருத்தப்பட்டுள்ளது. எனவே சார்ஜ் பற்றி கவலை இருக்காது. மேலும் 7.75 வாட் சார்ஜிங் ஆதரவு,கைரேகை சென்சார் வசதி உட்பட பல்வேறு அசத்தலான அம்சங்களை கொண்டுள்ளது இந்த புதிய ஸ்மார்ட்போன் மாடல். 4ஜி எல்டிஇ, வைஃபை, புளூடூத் வி 5.1, 3.5 மிமீ ஆடியோ ஜாக், யூ.எஸ்.பி டைப்-சி போர்ட் உள்ளிட்ட பல்வேறு இணைப்பு ஆதரவுகளை கொண்டுள்ளது இந்த புதிய கேலக்ஸி ஏ02 மாடல். குறிப்பாக இந்தியாவில் அதிக எதிர்பார்ப்புகளை உருவாக்கியுள்ளது இந்த சாம்சங் ஸ்மார்ட்போன் மாடல். அதேபோல் சாம்சங் இந்த ஆண்டு பல்வேறு புதிய ஸ்மார்ட்போன்களை அறிமுகம் செய்ய திட்டமிட்டுள்ளது. மற்ற நிறுவனங்களை விட தனித்துவமான அம்சங்களை கொண்டு சாம்சங் ஸ்மார்ட்போன்கள் வெளிவருவதால் உலகம் முழுவதும் நல்ல வரவேற்பு உள்ளது. Samsung Galaxy A02 May Launching Soon in India: Read more about this in Tamil GizBot


text: மாரத்தான் என்பது சாலையில் தொடர்ந்து நெடுந்தொலைவு ஓடும் போட்டியாகும். இப்போட்டியில் கடக்க வேண்டிய தொலைவு 42.195 கிலோமீட்டர் ஆகும். இப்போட்டி 1896ஆம் ஆண்டிலிருந்தே ஒலிம்பிக் விளையாட்டாக இருந்தபோதும் 1921ஆம் ஆண்டில் தான் விதிமுறைகள் சீர்தரப்படுத்தப்பட்டன. தடகள விளையாட்டுப் போட்டிகள் தவிர உலகின் பல நகரங்களில் 800க்கும் கூடுதலான, தீவிர விளையாட்டாளர்கள் அல்லாது உடல்நலம் பேணும் பொதுமக்களும் பங்கெடுக்கும், மாரத்தான் போட்டிகள் நடைபெறுகின்றன.பெரிய போட்டிகளில் ஆயிரக்கணக்கானவர் பங்கேற்பதும் உண்டு. முழுமையான தொலைவை ஓட முடியாதவர்களுக்காக அரை மாரத்தான் போட்டிகளும் உடன் நடைபெறும். வரலாறு கி.மு. 490ல் நடந்த மாரத்தான் போரில் பாரசீகர்களை தோற்கடித்த வெற்றிச் செய்தியை தெரிவிக்க, பிலிப்பிடீசு என்ற கிரேக்க வீரன், மாரத்தான் நகரில் இருந்து ஏதென்சுக்கு, இடையில் எங்கும் நிக்காமல் தொடர்ந்து ஓடிச் சென்றான் என்றும் செய்தியைத் தெரிவித்த சிறிது நேரத்தில் மயங்கிச் செத்தான் என்றும் கூறப்படுகிறது. எனினும், இத்தகவலை உண்மையென உறுதிப்படுத்த தகவல் ஏதும் இல்லை. எரோடோட்டசு என்ற கிரேக்க வரலாற்று அறிஞரின் கூற்றுப்படி, பெய்டிபைட்ஸ் ஏதென்சிலிருந்து ஸ்பார்டாவுக்கு ஓடிய ஒரு தூதுவன் ஆவார். பெய்டிபைட்ஸ் மாரத்தானுக்கும் ஏதென்சுக்கும் இடையில் ஓடினார் என்பது பிற்கால எழுத்தாளர்களால் புனையப்பட்டது என்றும் கருத வாய்ப்பிருக்கிறது. இது போன்ற குறிப்பு கி. பி. முதலாம் நூற்றாண்டில் புளூடார்ச்ச் என்பவரால் எழுதப்பட்ட "ஒன் தி குளோரி ஒவ் ஏதென்ஸ்" On the Glory of Athens என்ற நூலில் காணக்கிடைக்கிறது. அனைத்துலக ஒலிம்பிக் குழுவின் கணிப்புப்படி மாரத்தான் போர்க்களத்தில் இருந்து ஏதென்சுக்கு உள்ள தொலைவு 34.5 கி.மீ அல்லது 21.4 மைல்கள் ஆகும். மாரத்தான் போட்டிகள் முதன்முதலில் 1896 நவீன ஒலிம்பிக் போட்டிகளில் சேர்த்துக்கொள்ளப்பட்டது. பெண்களுக்கான மாரத்தான் போட்டி 1984 கோடை கால விளையாட்டுப் போட்டிகளில் அறிமுகப்படுத்தப்பட்டது. தொலைவு தொடக்க காலத்தில், மாரத்தான் போட்டிகளின் ஓட்டத் தொலைவு தீர்மானிக்கப்படவில்லை. அனைத்துப் போட்டியாளர்களும் ஒரே தடத்தில் ஓடுகிறார்கள் என்பது தான் முக்கியமாக கருதப்பட்டது. தொடக்க கால ஒலிம்பிக் மாரத்தான் போட்டிகளின் ஓட்டத் தொலைவு, போட்டி நடக்கும் இடத்திற்கு ஏற்ப மாறிக்கொண்டே இருந்தது. தற்போது உறுதியாக கடைப்பிடிக்கப்படும் 42.195 கி.மீ போட்டித் தொலைவு, 1921ஆம் ஆண்டில் தடகள விளையாட்டுக் கூட்டமைப்புகளின் பன்னாட்டுச் சங்கம் என்ற அமைப்பால் பரிந்துரைக்கப்பட்டு இறுதி செய்யப்பட்டது. இதனையும் காண்க சென்னை மாரத்தான் புனே பன்னாட்டு மாரத்தான் மும்பை மாரத்தான் பாஸ்டன் மாரத்தான் வெளியிணைப்புகள் Yearly marathon rankings (Association of Road Racing Statisticians) List of marathons 1940–present (Association of Road Racing Statisticians) A site entirely dedicated to the Olympic marathons Marine Corps Marathon race director discusses why marathons have become so popular (video) The History of the Marathon மாரத்தான் சாம்பியன்களை தூண்டும் உணவு தடகள விளையாட்டுகள் மாரத்தான்கள்


text: இராகமாலிகை இராகமாலிகை எனப்படுவது கருநாடக இசையில் ஒரு இசைப்பாடலின் பல்வேறு பகுதிகளை பல்வேறு இராகங்களில் பாடுவது அல்லது இசைக்கருவிகளால் இசைப்பது ஆகும். இராகமாலிகை என்பது இராகங்கள் ஒன்றன்பின் ஒன்றாக 'மாலை போல் தொடுக்கப்பட்ட இசைப்பாடல்' என்று பொருள்படும். 'இராக கதம்பம்' எனவும் இடைக்காலத்தில் அழைக்கப்பட்டது. கதம்பம் எனும் சமசுகிருத சொல், 'கலவை' என்று பொருள்படும். உருப்படிகளுள் இராகமாலிகை மிகச் சிறந்தது என்று கூறுவர். இராகமாலிகை வகைகளாக இராகமாலிகை வர்ணங்களும், இராகமாலிகை கீர்த்தனைகளும், இராகமாலிகை ஜதீஸ்வரங்களும் அமைந்து காணப்படுகின்றன. மனோதர்ம சங்கீதத்தில் ஒரு பல்லவியின் கடைசியில் இராகமாலிகையாக கல்பனாசுரம் பாடப்படுவதும் வழக்கம். சுலோகம், பத்தியம், விருத்தம் இவற்றை பல இராகங்களில் பாடுவதற்கும் இராகமாலிகை என்று வழங்கப்படும். இராகமாலிகையை சிறப்பான முறையில் வடிமைத்த குறிப்பிடத்தக்கவர்கள்:


text: சீனா அல்லது சோங்கு ('Zhōngguó) என்பது பினவருவனவற்றைக் குறிக்கும்: அகண்ட சீனா சீன மக்கள் குடியரசு அல்லது சீனக் குடியரசு, சோங்கு ('Zhōngguó) என்பது பாரம்பரியப் பெயர்.


கொரோனா தொற்றாமல் தடுப்பது எப்படி? : ராதாகிருஷ்ணன் பேட்டி | Dinakaran கொரோனா தொற்றாமல் தடுப்பது எப்படி? : ராதாகிருஷ்ணன் பேட்டி சென்னை: சென்னை, ராஜிவ் காந்தி அரசு மருத்துவமனையில் நேற்று காலை ஆய்வு செய்த பின்னர் தமிழக சுகாதாரத்துறை செயலாளர் ராதாகிருஷ்ணன் நிருபர்களிடம் கூறியதாவது: தமிழகத்தில் கொரோனா பாதிப்பு படிப்படியாக உயர்ந்து கொண்டே இருக்கிறது. கடந்த வார பாதிப்பையும், இந்த வார பாதிப்பையும் பார்க்கும் போது வேறுபாடு தெரிகிறது. கடந்த மார்ச் 1ம் தேதி 475 பேர் பாதிக்கப்பட்டிருந்தனர். தற்போது பாதிப்பு எண்ணிக்கை2ஆயிரத்தை எட்டும் அளவுக்கு அதிகரித்துள்ளது. பள்ளி, கல்லூரிகளுக்கு விடுமுறை வழங்கப்பட்டுள்ளது. காஞ்சிபுரத்தில் உள்ளதனியார் பல்கலைக்கழகத்தில் 52 மாணவர்களுக்கு தொற்று உறுதியானது. கிண்டி மத்திய பயிற்சி மையத்தில் தொற்று உறுதியானது.காவல்துறை, வருவாய்துறை, சுகாதாரத்துறை அதிகாரிகளை பார்த்த பிறகு மக்கள் மாஸ்க் அணிகின்றனர். எங்களை பார்த்து மாஸ்க் அணிவதற்கு நாங்கள் கொரோனா இல்லை. கொரோனாவிடமிருந்து பாதுகாத்துக்கொள்வதற்கு தான் மாஸ்க் அணிய வேண்டும். இந்த நடைமுறையை அனைவரும் பின்பற்ற வேண்டும். கிராமப்புறங்களில் உள்ள 1.28 லட்சம் குடியிருப்புகளில் 2,431 குடியிருப்பு பகுதிகளில்தான் இந்நோயால் பாதிக்கப்பட்டவர்கள் உள்ளனர். அதிலும் 3க்கும் மேற்பட்ட கிராமப்புறங்களில் உள்ள 103 குடியிருப்புகளில் தான் தொற்று உள்ளது. மேலும் 3ல் இருந்து குறைவாக 2,328 குடியிருப்புகளில் தொற்று பாதிக்கப்பட்டவர்கள் உள்ளனர். நகர்புறங்களில் 1.28 லட்சம் தெருக்களை கணக்கெடுத்துக் கொண்டால் 1.18 லட்சம் தெருக்களில் பாதிப்பு இல்லை. 3,960 தெருக்களில் நோய் தன்மை உள்ளது. அதில் 409 இடங்கள் 3க்கும் மேற்பட்டவர்களின் பாதிப்பு உள்ளது. 3,559 இடங்களில் 3க்கும் குறைவான பாதிப்பு இருக்கிறது. ஆக மொத்தம் 512 இடங்கள் கண்காணிப்பு வளையத்திற்குள் உள்ளது. நோயை கட்டுப்படுத்துவதற்கு வேறு எந்த வழியும் இல்லை. பொதுமக்களின் ஒத்துழைப்பு இருந்தால் தான் குறையும். ஒருகாலக்கட்டத்தில்2ஆயிரத்தை தாண்டுவதற்கான வாய்ப்புள்ளது. இவ்வாறு அவர் கூறினார்.


text: காங்கிரசிலிருந்து வெளியேறிய ஜோதிராதித்ய சிந்தியா பாஜக.வில் இணைந்தார் - The Main News காங்கிரசிலிருந்து வெளியேறிய ஜோதிராதித்ய சிந்தியா பாஜக.வில் இணைந்தார் March 11, 2020 March 11, 2020 cholan 0 Comments #Former congress leader #jyotiraditya scindia join #bjp காங்கிரஸை விட்டு வெளியேறிய ஜோதிராதித்ய சிந்தியா இன்று பாரதிய ஜனதா கட்சியில் சேர்ந்தார். டெல்லியில் பாஜக அலுவலகத்திற்கு சென்ற ஜோதிராதித்ய சிந்தியாவிற்கு கட்சியின் தேசியத் தலைவர் ஜே.பி.நட்டா பூங்கொத்து கொடுத்து வரவேற்றார். பின்னர் ஜே.பி.நட்டா முன்னிலையில் ஜோதிராதித்ய சிந்தியா பாஜக உறுப்பினராக சேர்ந்தார். பாஜகவில் இணைந்தது குறித்து பேசிய சிந்தியா, என் வாழ்க்கையில் இரண்டு தேதிகள் மிகவும் முக்கியமானவை ஒன்று செப்டம்பர் 30, 2001, என் மதிப்பிற்குரிய தந்தையை இழந்த நாள். இரண்டாவது 2020 மார்ச் 10, தந்தையின் 75 வது ஆண்டு பிறந்தநாள் என்று கூறினார். இந்த சிறப்பான நாளில் தான் ஒரு புதிய முடிவை எடுத்தேன். 'எங்கள் குறிக்கோள் பொது சேவையாக இருக்க வேண்டும் என்று நான் எப்போதும் நம்புகிறேன். அரசியல் என்பது அந்த இலக்கை அடைவதற்கான ஊடகமாக மட்டுமே இருக்க வேண்டும், வேறு ஒன்றும் இல்லை என்று சிந்தியா குறிப்பிட்டார். ஜே.பி.நட்டா கூறுகையில், 'இன்று நம் அனைவருக்கும் மிகுந்த மகிழ்ச்சியைத் தருகிறது, இன்று எங்கள் மூத்த தலைவரான மறைந்த ராஜ்மதா சிந்தியா ஜியை நினைவு கூர்வதாக தெரிவித்தார். பாரதிய ஜனசங்கம் மற்றும் பாஜக ஆகிய இரண்டு அமைப்புகளுக்கு அவர் பெரும் பங்களிப்பு ஆற்றி உள்ளதாக கூறினார். காங்கிரசிலிருந்து நேற்று விலகிய ஜோதிராதித்ய சிந்தியா பிரதமர் மோடி மற்றும் உள்துறை அமைச்சர் அமித்ஷாவை சந்தித்து பேசிய நிலையில் இன்று அவர் பாஜக.வில் சேர்ந்துள்ளார். ஜோதிராதித்ய சிந்தியாவை மாநிலங்களவை உறுப்பினாராக்கி அவருக்கு மத்திய அமைச்சர் பதவி வழங்க பாஜக முடிவு செய்துள்ளதாக தெரிகிறது.


லெனோவா கே3மியூசிக் ஸ்மார்ட் போன்! | மொபைல் மலர் | Mobilemalar | tamil weekly supplements சென்ற மாதம், இறுதி வாரத்தில், லெனோவா நிறுவனம் தன்னுடைய லெனோவா கே3நோட் மியூசிக் ஸ்மார்ட் போனை விற்பனைக்கு வெளியிட்டது. அந்நிறுவனத்தின் அதிகார பூர்வ இணைய தளத்தில் விற்பனை செய்யப்படுகிறது. இந்த போனின் பின்புறமாக செராமிக் ஸ்பீக்கர் தரப்பட்டு, அதிலிருந்து வரும் இசை மிக ரம்மியமாக ரசிக்கும்படி உள்ளது. இதனை வேறு ஒரு சிறப்பான திறன் மிகுந்த ஸ்பீக்கருடன் இணைக்கையில், இன்னும் சிறப்பாக இசை வெளியாகிறது. இதற்குக் காரணம் இதில் Smart PA ஆடியோ சிப் இணைக்கப்பட்டுள்ளதுதான். இதில், MaxxAudio செயல்பட்டு, ஒலியைப் பெருக்கி, சிறப்பாக்கித் தருகிறது. லெனோவாவின் அறிவிப்பின்படி, மிகக் குறைந்த எண்ணிக்கையிலேயே இந்த மாடல் போன், சிறப்பு வெளியீடாக விற்பனைக்கு வந்துள்ளது. இதனுடைய சிறப்பம்சங்கள்: இதன் திரை 5.5. அங்குல அளவில், 1920 x 1080 பிக்ஸெல் திறனுடன் தரப்பட்டுள்ளது. இதன் டிஸ்பிளே 178 கோணத்தில் அகலக் கண்ணோட்டத்தில் பார்க்கும் வகையில் அமைக்கப்பட்டுள்ளது. இதில் 1.7 கிகா ஹெர்ட்ஸ் வேகத்தில் இயங்கும் ஆக்டோ கோர் MediaTek MT6752 ப்ராசசர், Mali-T760 MP2 GPU உடன் தரப்பட்டுள்ளது. இதன் ராம் மெமரி2ஜி.பி. ஸ்டோரேஜ் மெமரி 16 ஜி.பி. இதனை மைக்ரோ எஸ்.டி. கார்ட் கொண்டு 32 ஜி.பி. வரை அதிகப்படுத்தலாம். இதில் ஆண்ட்ராய்ட் 5.0. லாலி பாப் சிஸ்டம் இயங்குகிறது. இதில் இரண்டு 4ஜி ஜி.எஸ்.எம். சிம்களை இயக்கலாம். இதன் பின்புறக் கேமரா டூயல் டோன் எல்.இ.டி. ப்ளாஷ் இணைந்ததாக, 13 எம்.பி. திறனுடன் செயல்படுகிறது. முன்புறக் கேமரா5எம்.பி. திறனுடன் இயங்குகிறது. இதன் பரிமாணம் 152.6x 76×7.99 மிமீ. எடை 150 கிராம். டோல்பி சவுண்ட் சிஸ்டம் செராமிக் ஸ்பீக்கர்களுடன் செயல்படுகிறது. நெட்வொர்க் இணைப்பிற்கு 4ஜி, 3ஜி, வை பி, புளுடூத் 4.0 மற்றும் ஜி.பி.எஸ். தொழில் நுட்பங்கள் இயங்குகின்றன. இதன் பேட்டரி 3,000 எம்.ஏ.எச். திறன் கொண்டது. நவம்பர்4முதல் இது விற்பனை செய்யப்பட்டு வருகிறது. இதன் அதிக பட்ச விலை ரூ. 12,499. அதிகார பூர்வ விற்பனை தளம் thedostore.com.


பிறைநியற்றதே மஃ௩ பிழையெர்ஸ் & ஐபோட்ஸ் விலை 22 Jan 2020 அன்று India உள்ள பட்டியல் | PriceDekho.com பிறைநியற்றதே மஃ௩ பிழையெர்ஸ் & ஐபோட்ஸ் India விலை India2020உள்ள பிறைநியற்றதே மஃ௩ பிழையெர்ஸ் & ஐபோட்ஸ் விலை பட்டியல் காண்க மேம்படுத்தப்பட்டது பிறைநியற்றதே மஃ௩ பிழையெர்ஸ் & ஐபோட்ஸ் விலை India உள்ள 22 January 2020 போன்று. விலை பட்டியல் ஆன்லைன் ஷாப்பிங் 1 மொத்தம் பிறைநியற்றதே மஃ௩ பிழையெர்ஸ் & ஐபோட்ஸ் அடங்கும். பொருள் விவரக்குறிப்பீடுகள், முக்கிய அம்சங்கள், படங்கள், மதிப்பீடுகள் & மேலும் இணைந்து India மிகவும் குறைந்த விலை கண்டுபிடிக்க. இந்தப் பிரிவில் மிகவும் பிரபலமான தயாரிப்பு பிறைநியற்றதே மினி மஃ௩ பிளேயர் ஆகும். குறைந்த விலை எளிதாக விலை ஒப்பிட்டுப் Flipkart, Naaptol, Snapdeal, Homeshop18, Indiatimes போன்ற அனைத்து முக்கிய ஆன்லைன் கடைகள் பெறப்படும். க்கான விலை ரேஞ்ச் பிறைநியற்றதே மஃ௩ பிழையெர்ஸ் & ஐபோட்ஸ் விலை பிறைநியற்றதே மஃ௩ பிழையெர்ஸ் & ஐபோட்ஸ் பற்றி சந்தையில் வழங்கப்படுகிறது பொருட்கள் பேச போது வேறுபடுகின்றன. மிகவும் விலையுயர்ந்த தயாரிப்பு பிறைநியற்றதே மினி மஃ௩ பிளேயர் Rs. 9,472 விலை நிர்ணயிக்கப்பட்டுள்ளது. இந்த மாறாக, குறைந்த கட்டணம் தயாரிப்பு கிடைக்கக்கூடிய பிறைநியற்றதே மினி மஃ௩ பிளேயர் Rs.9,472 உள்ளது. விலை இந்த மாறுபாடு தேர்ந்தெடுக்க பிரீமியம் பொருட்கள் ஆன்லைன் வாங்குபவர்கள் மலிவு வரம்பில் கொடுக்கிறது. ஆன்லைன் விலைகளை Mumbai, New Delhi, Bangalore, Chennai, Pune, Kolkata, Hyderabad, Jaipur, Chandigarh, Ahmedabad, NCR ஆன்லைன் பர்சேஸ்களில் போன்ற அனைத்து முக்கிய நகரங்களில் செல்லுபடியாகும் பிறைநியற்றதே மினி மஃ௩ பி� Rs. 9472 சிறந்த 10 Brainytrade மஃ௩ பிழையெர்ஸ் & ஐபோட்ஸ் லேட்டஸ்ட் Brainytrade மஃ௩ பிழையெர்ஸ் & ஐபோட்ஸ் பிறைநியற்றதே மினி மஃ௩ பிளேயர்


text: பார்வையிட்டோர்: 18,661 அமெரிக்காவில் ஹார்ட்ஃபோர்ட் நகர மையத்தில் இருக்கும் கேப்பிடல் டவர்ஸ் அப்பார்ட்மெண்ட்டில் குடியேறியபோதுதான் ஜோஸலினைப் பார்த்தேன். பார்த்தவுடனேயே அவளைப் போன்ற அழகி உலகில் இருக்க முடியாது என்ற நிச்சயம் ஏற்பட்டுவிட்டது. குறிப்பாக அவள் உதடுகள். அவளை முத்தமிடக் கொடுத்துவைத்தவன் அதிர்ஷ்டசாலி. மெல்லிய புன்னகையுடன் அப்பார்ட்மெண்டை எனக்கு வாடகைக்குத் தருவதில் உள்ள சிக்கல்களை எடுத்துச் சொன்னாள். நான் அமெரிக்கா வந்து ஒரு மாதமே ஆகியிருந்தது. இந்தக் கட்டட வாசலில் கீழிறங்கிப் போகும் அசைலம் அவென்யுவில் இரண்டு ப்ளாக்குகள் தொலைவில் இருக்கும் ரமடா இன் என்னும் பாடாவதியான ஒரு ஹோட்டலில் தங்கியிருந்தேன். என் அலுவலகம் ஹார்ட்ஃபோர்ட் நகரிலிருந்து அரை மணித் தொலைவில் வெஸ்ட்பரி என்னும் புறநகர்ப் பகுதியில் இருந்தது. ஹார்ட்போர்ட் நகர மையத்திலிருந்து வெஸ்ட்பரி போகக் கேப்பிடல் டவர்ஸ் அப்பார்ட்மெண்டின் வாசலுக்கு எதிர்ப் பக்கமாய் இருக்கும் பேருந்து நிறுத்தத்திற்குத்தான் தினமும் வர வேண்டும். பகல் நேரத்திலும் இருட்டாய் இருக்கும் காரிடார்கள் நிறைந்த ரமடா இன் ஹோட்டல் என்னுடைய தூக்கத்திற்கு எதிரியாய் இருந்தது. இரவில் அறைகளிலிருந்து என்னென்னவோ சத்தமெல்லாம் கேட்கும். எனக்கு மின்விசிறியில்லாமல் தூங்க முடியாது. காற்று வராவிட்டாலும் வெறும் சத்தமாவது வர வேண்டும். ஹார்ட்ஃபோர்ட் நகர வீதிகள் சாயந்திரம் ஐந்தாறு மணிக்குப் பிறகு பேய்கள் மட்டுமே உலாவும் ஆளரவமற்ற வீதிகளாக மாறிவிடும். தெருவில் போகும் கார்கள்கூடப் பொழுது சாய்ந்ததும் இஞ்சின் ஓசையைச் சற்றேனும் குறைத்துக்கொள்ளும். எனக்கோ இந்தியத் தெருக்களின் ஓசைக்கு நடுவில் தூங்கியே பழக்கம். குறைந்தபட்சம் தெரு நாய்களின் நீண்ட குறைப்பாவது தாலாட்ட வேண்டும். கூடவே சீறும் ஆட்டோக்களும் தடதடக்கும் மோட்டார்சைக்கிள்களும் இருந்தால் கண்கள் ஆழ்ந்து சொருகிக்கொள்ளும். இங்கே கண்ணில்பட்ட நாய்கள் அன்னியர்களிடம் மிகுந்த மரியாதையுடன் நடந்துகொண்டன. இரவில் முடிவில்லாது விரியும் அமைதியை அவ்வப்போது உடைப்பது மற்ற அறைகளிலிருந்து கேட்கும் ஓசைக் கீறல்கள். கட்டிலில் முனகுவது, யாரோ நடக்க மரத்தாலான தரை அதிருவது, எதோ ஒன்று சுவரில் விட்டு விட்டு மோதுவது, கதவுகள் மூடிக்கொள்ளுவது. இந்த மாதிரி ஓசைகளுக்கு நடுவே நான். ஓசை ஒரே மாதிரியாய்த் தொடர்ந்து வந்தாலும் பரவாயில்லை. ஒரு கணத்தில் வெடிக்கும் ஓசையில் பதற்றமுற்று நான் விழிக்க உடனே பாறாங்கல்லைப் போல அமைதி என்மீது விழும். இதயம் வெகுவேகமாகத் துடிக்கும். எனக்குத் தூக்கம் வர வெகுநேரமாகும். இடைவெளி விட்டு எழும் ஒவ்வோர் ஓசையிலும் தூக்கம் என்னிடமிருந்து ஒரு காலடி பின்னால் போகும். ஹோட்டல்காரியிடம் (அவள் பெயர் ஜீனா. என் தாத்தாவுடைய தொந்தியைவிடப் பெரியதாய் நான் அதுவரையில் பார்த்ததில்லை. அவளுடைய உடலில் அதுபோல இரண்டு மடங்கு இருந்தது) மின்விசிறி கிடைக்குமா என்று கேட்டபோது வினோதமான ஜந்துவைப் பார்ப்பதுபோல என்னைப் பார்த்தாள். எல்லோரும் வெளியே வீசும் காற்றுக்கு எதிராகத் தடிமனான கோட்டுகளை அணியத் தொடங்கியிருந்தார்கள். நான் மின்விசிறி கேட்டேன். இதுபோலத் தாறுமாறாக என்னவோ ஆகியிருக்கிறது எனக்கு. வந்த புதிதில் முதல்முறையாக ஹார்ட் போர்ட்டில் உணவு விடுதி ஒன்றுக்குள் நுழைந்து நேரே சென்று காலியாய் இருந்த ஒரு டேபிளைத் தேர்ந்தெடுத்து அமர்ந்துகொண்டேன். அந்த உணவு விடுதி ஈ ஓட்டிக்கொண்டிருந்தது. என்னைத் தவிர இன்னும் இரண்டு அல்லது மூன்று பேர் இருந்தால் அதிகம். ஆனால் என்னிடம் சர்வர் யாரும் வரவில்லை. கொஞ்சநேரம் பொறுத்துவிட்டு எழுந்து, சாப்பிட என்ன இருக்கிறதெனப் பணியாள் ஒருவனைக் கேட்டேன். அவன் என்னை ஒருமாதிரியாகப் பார்த்துவிட்டு உணவு விடுதியின் முன்பக்கத்தைக் காட்டினான். ஒரு பெண் என்னையே விசித்திரமாகப் பார்த்துக்கொண்டிருந்தாள். அவள் நின்ற இடத்துக்கு எதிரே இருந்த உயரமான சிறு மேஜைமேல் பல மெனுகார்டுகள் இருந்ததை அவளருகில் போனபோது பார்த்தேன். மெனு வேண்டும் என்று கேட்டேன். அவள் 'எத்தனை பேர்?' என்று கேட்டாள். எத்தனை பேரா! நான் சுற்றிப் பார்த்தேன். என்னைத் தவிர வேறு யாருமே இல்லை. 'வேறு யாருமே இல்லையே' என்றேன். அவள் இன்னும் வினோதமாகப் பார்த்தாள். 'என்னுடன் வா' என்று அழைத்துச் சென்று நான் அமர்ந்திருந்த இடத்தின் பக்கத்தில் வேறு ஒரு டேபிளில் கையில் வைத்திருந்த மெனுகார்டைப் போட்டாள். அங்கேயிருந்த ஒரேயொரு நாற்காலியைப் பின்னால் இழுத்து விசித்திரமாகப் பார்த்துக்கொண்டே போனாள். அதற்குப் பிறகே முன்னால் பார்த்த பணியாள், என்னிடம் ஆர்டர் எடுக்க வந்தான். நான் முன்பு அமர்ந்திருந்தது நான்கு பேர் சாப்பிடக்கூடிய இடத்தில் என்று அப்புறம்தான் எனக்குப் புரிந்தது. அன்றிலிருந்தே என்னை விசித்திரமாகப் பார்ப்பவர்களின் எண்ணிக்கை கூடிக்கொண்டு வந்தது. இன்னொரு நாள் பர்கர் கிங் உணவு விடுதியில் சீஸ் பர்கரை ஆர்டர் செய்தேன். பன்னைக் கடித்தபோது நடுவில் கறுப்பாய் வடைபோல ஒன்று இருப்பதைப் பார்த்தேன். சீஸ் ஏன் கறுப்பாக இருக்கிறது என்று கேஷியரைக் கேட்டபோது (பர்கர் கிங்கில் சர்வர்கள் கிடையாது) அவளும் ஒருமாதிரியாகத்தான் பார்த்தாள். ஒரு வழியாகக் கேப்பிடல் டவர்ஸ் அப்பார்ட்மெண்டில் வாடகைக்குப் போகலாம் எனத் தீர்மானித்ததற்கு முக்கியக் காரணம் அலுவலகப் பேருந்து அங்கேயிருந்து புறப்படுவது தான். ரமடா இன் ஹோட்டலிலிருந்து கேப்பிடல் டவர்ஸ்வரை தினமும் நடந்து சென்று பேருந்தில் ஏற வேண்டியிருக்கிறது. ஜோஸலினின் கீழ் உதட்டையே பார்த்துக்கொண்டிருந்தேன். சில பூக்களின் இதழ் விளிம்பில் இருக்கும் சுருள்போல லேசாக மடியும் அவளுடைய உதட்டை எனக்கு மிகவும் பிடித்திருந்தது. அவள் எனக்கு ஏன் வீட்டை வாடகைக்கு விட முடியாது என்று சொல்ல ஆரம்பித்தாள். எனக்கு அமெரிக்காவில் credit history என்ற 'கடன் வரலாறு' மிகக் குறைவாகவே இருக்கிறதாம். இதுவரை எந்த வங்கியும் எனக்குக் குறிப்பிடத்தக்கக் கடனை அளித்ததும் இல்லை அல்லது கடனைத் திருப்பிக் கட்டிய வரலாறும் என்னுடைய social security number இல் பதிவாகவில்லை. நான் அவளுக்கு எத்தனை வயதிருக்கலாம் என்று உத்தேசமாகப் பார்த்துக்கொண்டிருந்தேன். மலர்ந்த பூவைப் போன்ற உதடுகளில் புன்னகை ஒளிர அவள் எனக்கு ஏமாற்றமான முடிவைச் சொன்னாள். அன்று இரவு வழக்கம்போல ஏகப்பட்ட சப்தம் விட்டுவிட்டுக் கேட்டது. யாரோ ஒருவனின் கழிப்பறையில் நீர் வேகத்துடன் பீறியபோது என்னைச் சூழ்ந்திருந்த மௌனம் கண்ணாடியாய் உடைந்து சிதறியது. பிறகு சில கணங்களில் உடைந்த ஒவ்வொரு சில்லும் ஒட்டுமொத்தமாக ஒட்டிக்கொண்டது. அடுத்ததாகத் தெருவில் 'வீல் வீல்' எனக் கத்தியவாறு கடந்த போலீஸ் வண்டியின் சைரனால் மீண்டும் இரவின் மௌனம் உடைந்து சிதறியது. சிதறிய மௌனத்தின் ஒவ்வொரு கூர்த்துண்டும் என் தூக்கத்தை ஓங்கித் தாக்கியது. தூக்கம் வராமல் ஜோஸலின் இப்போது என்ன செய்துகொண்டிருப்பாள் என யோசிக்க ஆரம்பித்தேன். அவள் கல்யாணமானவளாகத் தெரியவில்லை. விரல்களில் மோதிரத்தைக் காணோம். கணவன் இல்லாவிட்டால் என்ன இத்தனை அழகான பெண்ணுக்கு வேறு துணை இதற்குள் கிடைக்காமலா போயிருக்கும்! ஒருவேளை யாருமே அவளுக்கு இல்லையென்றால் . . . ? இருந்தால் என்ன இல்லாவிட்டால் என்ன ஒரு பிரயோசனமும் இல்லை. இந்தப் பாழாய்ப்போன கடன் இல்லாத பிரச்சினையால் வாடகைக்கு வீடு கிடைக்காமல் போயிற்றே. இரவில் தூக்கம் வராமல் யோசனை எங்கெங்கோ இழுத்துச் சென்றது. அலுவலகத்தில் பிரமோத்வாலியா எனக்கு ஒரு யோசனை சொன்னான். யாராவது ஒருவர் வாடகை ஒப்பந்தத்தில் எனக்காக உத்திரவாதக் கையெழுத்துப் போட்டால் எளிதாக வாடகை வீடு கிடைக்கும் என்றான். 'நீ வந்து எனக்கு உத்திரவாதம் தருகிறாயா?' எனத் தூக்கக் கலக்கத்துடன் கேட்டேன். அவனும் ஒரு மாதிரியாகப் பார்த்தான். எனக்கே வேறு ஒருத்தன் போட வேண்டியிருந்தது என்றான். பிரமோத் இரண்டு மாதங்களுக்கு முன்னால் தான் அமெரிக்கா வந்திருந்தான். மூன்று வாரங்களுக்கு முன்னால் தான் அலுவலகத்திற்குப் பக்கத்திலேயே ஓர் இடத்தில் வாடகைக்குப் போனானாம். 'உனக்கு யார் கையெழுத்துப் போட்டார்கள்?' என்று கேட்டேன். 'நிக்சன் எட்வர்ட்' என்றான். நிக்சன் எட்வர்ட் கேரளாக்காரர். பல வருடங்களாக அமெரிக்காவில் வசிப்பவர். எங்கள் அலுவலகத்தில் தான் பணிபுரிகிறார். அவர் கைவிரித்துவிட்டார். 'நான் ஏற்கெனவே பிரமோத்திற்குக் கையெழுத்துப் போட்டாயிற்று. இன்னொரு முறை என் உத்திரவாதத்தை வேறிடத்தில் ஏற்றுக்கொள்ளமாட்டார்கள்' என்றார். சிறிய யோசனைக்குப் பிறகு, 'சாமுவேல் டிஹெட்டைக் கேளேன்' என்றார். சாம் டிஹெட் என்னுடைய அமெரிக்க மேலதிகாரி. தினமும் குறைந்தபட்சம் நூறு வரிகளாவது கம்ப்யூட்டர் புரொக்ராம் எழுதியிருக்க வேண்டுமென எதிர்பார்ப்பவன். அலுவலகத்தை விட்டுக் கிளம்பும் முன்பு அவனுக்கு ஈமெயிலில் எத்தனை வரிகள் எழுதியிருக்கிறேன் எனத் தினமும் தெரிவிக்க வேண்டும். ஏதாவது சிக்கலான முடிச்சில் வேலை மாட்டிக்கொண்டு நின்று விட்டால் உடனே தேடிக்கொண்டு வந்துவிடுவான். 'ஏன் நீ நேற்று ஒன்றுமே செய்யவில்லை? எட்டு மணி நேரத்திற்குப் பதிலாக மூன்று மணி நேர அளவிற்கே வேலைசெய்திருக்கிறாய். உன்னுடைய இந்த வார வேலை நேரப் பதிவேட்டில் ஐந்து மணி நேரத்தைக் குறைத்துவிடுவேன்' என்பான். இந்தியாவிலிருந்து என்னை இங்கே வேலைக்கு அமர்த்தியிருக்கும் கன்சல்டிங் கம்பெனிக்கு இதனால் என்னால் வரக்கூடிய வருமானம் குறையும். அப்பேர்ப்பட்ட ஆளிடமா கேட்பது? சாமுக்குக் கீழே வேலை செய்யும் ஆட்கள் அவனுடைய குடும்பப் பெயரான டிஹெட்டை டிக்ஹெட் (dickhead) என்று இழிச் சொல்லாய் மாற்றி அவனைப் பற்றிப் பேசும்போது உபயோகித்தார்கள். ஆனால் ஜோஸலினின் முகம் மீண்டும் மீண்டும் மனத்தில் தோன்றி என்னை அலைக்கழித்தது. ஒரு வழியாகத் தைரியத்தை வரவழைத்துக்கொண்டு சாம் டிஹெட்டிடம் போய்க் கேட்டேன். 'ஹார்ட்ஃபோர்ட் டௌண்டவுனிலா வாடகைக்குப் பார்த்திருக்கிறாய்?' என்று ஆச்சர்யத்துடன் கேட்டான். இங்கே உள்ளவர்கள் நகர மையங்களில் வசிக்க விரும்புவதில்லை. புறநகர்ப் பகுதிகளையே நாங்கள் பெரிதும் விரும்புகிறோம். நகரில் குற்றங்கள் அதிகமாக இருக்கும். உனக்குத் தெரியாதா?' என்றான். ஆனால் ஜோஸலின் இருக்கிறாளே எனப் பதில்சொல்ல நினைத்தேன். வெள்ளை அமெரிக்கர்கள் (இந்தியர்களும் இதில் உட்பட) ஏன் ஹார்ட்ஃபோர்ட் நகர மையத்தில் வசிக்க விரும்புவதில்லை என்பது யாரோ சொல்லிப் பிறகு தெரிய வந்தது. அங்கே கறுப்பர்கள் அதிகம். நகர மையத்தில் இருக்கும் லிக்கர் கடைகளின் வாசலில் கறுப்பர்கள் காக்கிநிறக் காகிதப் பைகளுக்குள்ளே பாட்டிலை மறைவாக வைத்துக் குடிப்பதை அலுவலகப் பேருந்தின் பாதுகாப்புக்குள் இருந்தபடி பார்த்திருக்கிறேன். சாம் எனக்கு உத்திரவாதக் கையெழுத்துப் போடுவான் என்று நான் எதிர்பார்க்கவேயில்லை. அன்று மதியமே உணவு இடை வேளையில் தன் லெக்ஸஸ் காரில் என்னை ஹார்ட்ஃபோர்ட் நகருக்குக் கூட்டிச்சென்றான். போகும் வழியெல்லாம் எதுவும் பேசாமல் மௌனமாகவே வந்தான். அந்தக் கார் ஒரு கனவுபோலச் சாலையில் மிதந்தது. இது நிஜமாக இருக்க சாத்தியமேயில்லை என்று எண்ணினேன். ஜோஸலினுடன் சிரித்துப் பேசி எல்லா விண்ணப்பப் பத்திரங்களிலும் எனக்காக உத்திரவாதக் கையெழுத்துப் போட்டுவிட்டுக் கையோடு என்னை அலுவலகத்துக்குக் கூட்டி வந்துவிட்டான். எனக்கு அவன்மீது அன்பு பொங்கி வந்தது. இந்தப் பாடாவதியான ஊருக்கு என்னை வேலைக்கு அனுப்பிவைத்த என் கம்பெனி செய்ய வேண்டிய விஷயம் இது. என்னுடைய புரொக்ராமை வரிக்கு வரி விடாமல் படிக்கும் டிக்ஹெட் செய்கிறான். ச்சீ அவனை இனி மரியாதையில்லாமல் டிக் ஹெட் எனச் சொல்லக் கூடாது என்று நினைத்துக்கொண்டேன். காரில் வரும்போது 'மிகவும் சுவாரசியமான பெண்!' என்று மட்டும் ஜோஸலினைப் பற்றிச் சொன்னான் சாம். எனக்கு அவன்மீது உண்டாகியிருந்த அன்பு உடனே சற்றுக் குறைந்து சந்தேகம் வந்தது. அவன் கைவிரல்களிலும் மோதிரம் இல்லை. அலுவலகம் வந்தவுடன் இன்று ஒரு மணிநேரம் கூடுதலாக வேலை செய்து ஈடுசெய்துவிடு என்றான். மதிய உணவு இடைவேளையின் போதும் சாப்பிட்டுக்கொண்டே புரொக்ராம் எழுதுவதுதான் வழக்கம். அது வீணாகிவிட்டதல்லவா! மறுநாளே நான் ரமடா இன் ஹோட்டல் அறையைக் காலிசெய்து விட்டு என் புது அப்பார்ட்மெண்ட்டுக்குக் குடிபோனேன். ஹோட்டல் ரிசப்ஷனில் ஜீனா என்னை வருத்தத்துடன் பார்த்து வழியனுப்பிவைத்தாள். அவளுடைய தொந்தியைக் கடைசிமுறையாகப் பார்த்து விடைபெற்றேன். கேப்பிடல் டவர்ஸ் பதினைந்து மாடிகளைக் கொண்டது. ஆனால் எலிவேட்டர் பொத்தான்கள் பதினாறு மாடிகள் இருப்பதாய்க் காட்டின. என்னுடைய வீடு பதினான்காம் மாடியில். ஜோஸலின் வீட்டுச் சாவி கொடுத்தபோது ஒரு சிரிப்புடன் சொன்னாள். 'பதினான்காம் மாடி என்றாலும் உன் வீடு பதிமூன்றாம் மாடியில் தான் இருக்கிறது.' 'அமெரிக்காவில் என்னுடைய தொடக்கமே துரதிர்ஷ்டமாக இருக்கிறது' என்றேன். அவளுடைய சிரிப்பு இன்னமும் அதிகமானது. அவளுடைய வெண்மையான கன்னங்கள் சிரிப்பில் சிவந்ததைப் பார்த்தபடி நின்றேன். 'கவலை வேண்டாம். நானும் இரு வருடங்களாக அதே மாடியில்தான் வசித்துவருகிறேன். என்னைப் பார். நன்றாகத்தானே இருக்கிறேன்!' என்றாள். கிடைத்த வாய்ப்பை விடக் கூடாது என அவளை நன்றாக உற்றுப் பார்த்தேன். என் உடம்பு ஒரு கணம் நடுங்கியது. 'Yes, you look fine!' என்றேன் வெட்கத்துடன். எலிவேட்டரில் என்னுடைய மாடிக்குப் போனபோது என் அதிர்ஷ்டத்தை என்னாலேயே நம்ப முடியவில்லை. ஜோஸலின் வேலை செய்யும் அப்பார்ட்மெண்டில் குடிபோனாலும் அவளை அடிக்கடி பார்க்கவா முடியும்? நான் வேலைக்குச் செல்வது ஏழு மணிப் பேருந்தில். அப்போது அப்பார்ட்மெண்ட் அலுவலகம் திறந்திருக்காது. திரும்புவது மாலை ஆறு மணிக்கு. அப்போதும் திறந்திருக்காது. அப்படியென்றால் ஒரு பெரிய அழகி சில மணிநேரம் செலவிடும் இடத்தில் வேறொரு மூலையில் நானும் இருக்கிறேன் என்று அற்பச் சந்தோஷம் மட்டுமே மீதமாகப்போகிறது என்று இங்கே குடிபோக எடுத்திருந்த முடிவு சரிதானா என்றெல்லாம் என்னையே கேள்வி கேட்டபடி இருந்தேன். 'சாம் டௌண்டவுனிலா இருக்கப் போகிறாய்?' என்று வேறு கேட்டான். பிரமோத் வாலியாவும் 'நீ இங்கே வெஸ்ட்பரியில் இருக்கலாமே? நடக்கும் தூரத்தில்தானே அலுவலகம் இருக்கிறது' என்றான். அவன் மனைவி இரண்டு மாதக் கைக்குழந்தையுடன் வீட்டில் இருக்கிறாள். புறநகர்ப் பகுதியான வெஸ்ட்பரியில் பஸ் வசதி கிடையாது. நடக்கும் தூரத்தில் கடைகள் எவையும் கிடையாது. யாரையாவது கெஞ்சிக் காரில் ஓசி ட்ரிப் அடித்தால்தான் உண்டு. கடைகளுக்குப் போகவும் அலுவலகம் வரவும் ஹார்ட்ஃபோர்ட் நகருக்குள் பஸ் வசதி உண்டு. இதை யெல்லாம் நான் அவனுக்கு எடுத்துச் சொன்னாலும் உள்ளுக்குள் எல்லாம் பொய் என்று எதோ ஒன்றின் குரல் கேட்டது. கைக்குழந்தையை வைத்துக்கொண்டு வெஸ்ட்பரியில் அவன் சமாளிக்கவில்லையா என்ன? தனி ஆளான எனக்கு என்ன அப்படிப் பெரிய சிரமம் ஏற்படப் போகிறது? ஆனால் ஜோஸலின்! என்னுடைய மாடியிலேயே அவள் வீடு என்றால் அவளைச் சந்திக்கப் பல வாய்ப்புகள் வரலாம். எலிவேட்டருக்காகக் காத்திருக்கும்போது, எலிவேட்டருக்குள், காரிடாரில், தற்செயலாக எதிரே வரலாம் போகலாம். அப்படிப்பட்ட சந்தர்ப்பங்களில் என்ன பேசுவது என்றெல்லாம் யோசித்துக்கொண்டிருந்தேன். என்னுடைய மாடியில் ரமடா இன் ஹோட்டல்போலவே நீளமான காரிடார், அதன் இருபக்கமும் அப்பார்ட்மெண்ட்டுகள். 1411, 1412, 1413 . . . என்று வீட்டு எண்கள் பொறித்திருக்கும் கதவுகள் இருபக்கமும் மாறி மாறிப் போகின்றன. இதில் அவளுடைய எண் எதுவாக இருக்கும்? என் வீட்டு எண் 1421. அவளிடம் கேட்டிருக்கலாமோ? அவள் வீட்டில் அவள் மட்டும் தனியாகவா இருக்கிறாள்? பெற்றோர், அண்ணன்மார்? Boyfriend? வீடு ஹால், பெட் ரூம், கிச்சன், பாத்ரூம் என. ஹால் முடியும் இடத்தில் இருக்கும் கண்ணாடிக் கதவுக்கு அப்பால் ஒரு சிறிய பால்கனி இருந்தது. ஆனால் அந்தப் பால்கனியால் எந்தப் பிரயோசனமும் இல்லை. அதன் கதவைத் திறக்கவே முடியவில்லை. உடனே கீழ் தளத்தில் இருக்கும் அப்பார்ட்மெண்ட் அலுவலகத்துக்கு விரைந்தேன். ஜோஸலின் அப்போது மலர்ந்த பூவாய்ச் சிரித்தாள். 'பால்கனிக்குக் கீழே என்ன இருக்கிறது தெரியுமா? போய்ப் பார். உனக்கே தெரியும்.' அப்போதுதான் எனக்குத் தோன்றியது. இந்தக் கட்டடத்திற்கு பின்புறம் நெடுஞ்சாலை ஒன்று சரிந்து இறங்கி மேலெழும்புகிறது. 'ஓ மி 84 நெடுஞ்சாலை இருப்பதால்தானே? பால்கனியைப் பார்த்தவுடன் ஆசைப்பட்டு யோசிக்காமல் . . . 'பால்கனி இருந்து எந்தப் பிரயோசனமும் கிடையாது. பால்கனிக் கதவைத் திறக்கும்படி வைத்தால் எங்கள் கம்பெனியுடைய insurance premium பயங்கரமாக ஏறிவிடும். பிறகு இவ்வளவு குறைந்த வாடகையில் உனக்கு வீடு கொடுக்க முடியுமா?' அவளுடைய மேஜைக்குப் பக்கத்தில் காப்பி மேக்கர் இருந்தது. அதைக் கைகாட்டி 'காப்பி எடுத்துக்கொள்' என்றாள். நான் அவள் பக்கத்தில் இருக்கும் நேரத்தை அதிகப்படுத்துவதற்காகக் காப்பியைக் காகிதக் கோப்பையில் அவசரப்படாமல் நிதானமாக ஊற்றினேன். சக்கரைப் பொட்டலங்களைக் கிழித்துச் சக்கரையைக் கோப்பைக்குள் கொட்டினேன். பக்கத்தில் பால் இல்லை. பால் பௌடர்தான் இருந்தது. 'பால் இல்லையா?' என்று கேட்டேன். 'அடடா இங்கே cappucino வோ latte வோ கிடைக்காதே . . . வெறும் கடுங்காப்பி தான் கிடைக்கும். மன்னித்துக்கொள். இது சாதாரண அலுவலகம் மட்டுமே. என் வீடு அல்ல!' மீண்டும் கிண்டலான சிரிப்பு. கூப்பிட்டால் அவசியம் வருவேன் எனச் சொல்ல நினைத்தேன். சிரித்து வார்த்தைகளை விழுங்கிக்கொண்டேன். 'பால் பௌடரில் ஒரு வாசனை இருக்கிறது. அது எனக்குப் பிடிக்காது' என்றேன். மீண்டும் அழகிய சிரிப்புடன் மேஜைக்கு அடியில் இருந்த ஒரு குட்டிப் பிரிட்ஜைத் திறந்து ஒரு பால் கேனை எடுத்துக் கொடுத்தாள். அந்த வீட்டில் பால்கனிக் கதவைத் திறக்க முடியாதது பெரிய இழப்பாகத் தோன்றவில்லை. காரணம் வீட்டுக்குப் பின்னால் இருந்த நெடுஞ்சாலையிலிருந்து கடலோசைபோலச் சீராகப் போக்குவரத்துச் சத்தம் எப்போதும் கேட்டபடி இருந்தது. இரவில் நிம்மதியாக என்னால் தூங்க முடிந்தது. அடுத்த சில நாட்கள் என்னால் ஜோஸலினைப் பார்க்க முடியவில்லை. அலுவலகப் பணியிலும் வீட்டுக்கு வேண்டிய சில அவசியப் பொருட்களை வாங்குவதிலும் நேரம் போயிற்று. அமெரிக்க வீட்டுக்குக் குடிபுகுவது முன்பின் பழக்கமில்லாததால் சில சோதனைகளைச் சந்திக்க நேர்ந்தது. கிச்சனில், பாத்ரூமில் மட்டுமே விளக்கு எரிந்தது. ஹாலிலும் பெட்ரூமிலும் பொழுது சாய்ந்தால் கிச்சன் விளக்கு தரும் வெளிச்சம் மட்டுமே. ஹாலுக்கும் பெட் ரூமுக்கும் விளக்குகளை நானே வாங்கிப் பொருத்த வேண்டும். குளியல் தொட்டியில் நின்று ஷவரில் ஆனந்தமாகக் குளித்துவிட்டுக் காலை எடுத்து பாத்ரூம் தரையில் வைத்தவுடன் வழுக்கி விழுந்தேன். குளித்த வேகத்தில் ஷவர் நீர் பாத் ரூமின் வைனைல் தரையெங்கும் ஈரப்படுத்தியிருந்தது. இந்தக் குளியலறை ரமடா இன் ஹோட்டலில் இருந்ததைப் போல இல்லாமல் வித்தியாசமாக இருக்கிறதே என முதலில் தோன்றியிருந்தது. என்னவென்று இப்போதுதான் புரிந்தது. அங்கே ஷவர் உள்ளிருக்கும் குளியல் தொட்டிமீது கண்ணாடிக் கதவு இருந்தது. நீர்த்தெறிப்பைத் தடுப்பதற்காக. இங்கே குளியல் தொட்டிக்குள் ஷவர் இருந்தது. ஆனால் நீர்த் தடுப்பு ஒன்றுமே இல்லை. அப்போது குளியல் தொட்டிக்குள் படுத்துக்கொண்டு தான் குளிக்க வேண்டுமோ? ஷவரை உபயோகிக்க முடியாதோ? இந்த விஷயத்தை அடுத்தமுறை ஜோஸலினைப் பார்க்கும்போது கேட்க வேண்டும் என நினைத்துக்கொண்டேன். அடுத்தமுறை பார்க்கும்போது என்ன, அவளைப் பார்க்கவே இதை ஒரு சாக்காக வைத்துக்கொள்ளலாம் என மனம் திட்டம் போட்டது. ஆனால் அவள் இருக்கும் வீட்டு எண் தெரியாமல் ஒன்றுமே செய்ய முடியாது. சனிக்கிழமையன்று கீழே சென்று அலுவலகத்தில் அவளைச் சந்திக்க வேண்டும் என நினைத்துக்கொண்டேன். சனிக்கிழமை விடிந்ததும் நான் முதல் காரியமாய்க் கீழே அப்பார்ட்மெண்ட் அலுவலகத்திற்குச் சென்றேன். ஜோஸலின் மிகுந்த மகிழ்ச்சியுடன் காணப்பட்டாள். ஆனால் அவள் வெகுநேரம் தொலைபேசியில் யாருடனோ பேசிக்கொண்டிருந்தாள். பேச்சின் இடையே அழகாகச் சிரித்தாள். கண்களை உருட்டித் தலையைப் பின்னால் சாய்த்துச் சிரித்தாள். கூந்தலைக் கோதிக்கொண்டு சிரித்தாள். பிறகு சில சமயம் தொலைபேசியின் வாயருகே கையைக் கொண்டுபோய் ரகசியமாகப் பேசிச் சிரித்தாள். அவள் சிரித்த அழகைப் பார்த்துக்கொண்டே நின்றேன். ஒரு கணத்தில் என்னைக் கவனித்தவள் சிரித்துக்கொண்டே கையாட்டினாள். கட்டை விரலை உயர்த்தி வீட்டில் எல்லாம் சரியாய் இருக்கிறதாவெனச் சைகையால் கேட்டாள். வளைந்துயர்ந்த விரலின் நளினத்தைப் பார்த்தபடி நின்றேன். பிறகு கட்டை விரலை உயர்த்திக் காட்டினேன். அதற்குள் இரண்டு மூன்றுமுறை அலுவலகம் பக்கம் எட்டிப்பார்த்தேன். அவள் அப்போதும் தொலைபேசியில் பேசிக்கொண்டுதான் இருந்தாள். அவளைத் தொலைபேசியில் இப்படித் தொந்தரவு செய்யும் ஆள் யாரோ? எனக்கு எரிச்சலாக இருந்தது. ஒரு நாள் நள்ளிரவு தாண்டியிருக்கும். நன்றாகத் தூங்கிக்கொண்டிருந்த வேளையில் பெரும் ஓசை கேட்டது. 'வீல் வீல்' என்று காதுகள் கிழிந்துவிடும் போன்ற ஓசை. வாரிச் சுருட்டிக்கொண்டு எழுந்து அலங்கமலங்க விழித்தேன். மணி அதிகாலை இரண்டரை என்று கைக்கடிகாரம் காட்டியது. என்னவெனப் புரியாமல் வெளியே காரிடாரில் எட்டிப்பார்த்தால் எல்லாக் குடித்தனக்காரர்களும் வரிசையாகக் கீழே போய்க்கொண்டிருந்தார்கள். என்ன ஓசை என்று கிழவி ஒருத்தியைக் கேட்டேன். 'யார் வீட்டிலோ அடுப்பைச் சரியாக அணைக்காமல் விட்டிருப்பார்கள். புகையத் தொடங்கியிருக்கும். தீ அபாய மணி அடிக்கிறது. இனிமேல் தீயணைப்புப் படையினர் வந்து பார்க்கும்வரையில் நடுரோட்டில் குளிரில் அல்லல்பட வேண்டும்' என்று அலுத்துக்கொண்டாள். அந்த இரவில் தீயின் சுடுநாக்குகளைக்கூடக் குளிருக்குக் கதகதப்பாய் ஏற்றுக்கொண்டிருக்கலாம் ஆனால் காதைக் கிழிக்கும் மணிச் சப்தத்தைச் சற்றும் பொறுத்துக்கொள்ள முடியவில்லை. அத்தனை குடித்தனக்காரர்களும் வாசலுக்கு வெளியே சாலையில் தான் நின்றார்கள். அமெரிக்காவில் நடுத்தெருவில் நின்றாயிற்று! எல்லோரும் தூக்கக் கலக்கத்துடன் படுக்கையில் அணிந்த ஆடைகளுடன் தலை கலைந்து ஒருவிதமான நிலை குலைந்த நிலையில்! ஜோஸலினும் தீயணைப்புப் படையினர் வரும்வரையில் வெளியே காத்திருந்தாள். அவளும் படுக்கையிலிருந்து தூக்கம் தடைபட்டு எழுந்து வந்திருக்க வேண்டும். அந்தக் கோலத்திலும் அவளுடைய முகத்தின் பிரகாசம் கொஞ்சமும் தணிந்திருக்கவில்லை. அலங்காரமின்றி இருந்தாலும் இயல்பான மலர்ச்சியுடன் இருந்ததால்தான் என்னால் அந்தக் குளிர்பொழுதில் அபத்தமான நேரத்தில் வெளியே சாலையில் காத்திருக்க முடிந்தது. என்னைப் பார்த்து வழக்கம்போல் 'நீ ஒருவேளை முதல்முறையாகச் சமையல் செய்தாயோ?' எனக் கிண்டலடித்தாள். பூதாகரமான ஆடை அணிந்து தீயணைப்புப் படையினர் வந்து இறங்கினார்கள். அவர்கள் வந்தவுடன் அவர்களுடன் சென்று கட்டடத்தின் அலார இணைப்புகளைக் காட்டுவது அவர்களுக்குத் தேவையான விவரங்களை அளிப்பது, நடுவில் வீட்டுக்குத் திரும்பலாமா என்று தொணதொணக்கும் குடித் தனக்காரர்களுக்குப் புன்னகையுடன் பொறுமையாகப் பதிலளிப்பது எனச் சுழன்றுகொண்டிருந்தவளைப் பார்த்துக்கொண்டேயிருக்கலாம் போலிருந்தது. ஹார்ட்ஃபோர்டில் இவ்வளவு குளிர் கிளப்பும் காற்று வீசும் என்று நான் சற்றும் எதிர்பார்த்திருக்க வில்லை. செப்டம்பர்மாதம் சூரிய ஒளியும் மிதமான காற்றும் அற்புத மாய் இருந்தன. அக்டோபர் தொடங்கிச் சில நாட்களுக்குள்ளாகச் சூரியனுக்கு எதோ ஆகிவிட்டது. சூரியன் எப்போதாவது தலையைக் காட்டுகிறது. குளிர் காற்று வீசத் தொடங்கிவிட்டது. வெளிச்சமாய் இருக்கிறதே என்று வெளியே போனால் காற்றில் உடல் நடுங்கத் தொடங்குகிறது. Wind Chill அதிகம் என்கிறார்கள். சூரியன் தரும் வெப்பத்தைக் காற்றில் ஏறியிருக்கும் குளிர் கபளீகரம் செய்துவிடுகிறது. நான் கொண்டுவந்திருந்த ஸ்வெட்டர், ஜாக்கெட் எல்லாம் பித்தளையாய் இளிக்கின்றன. டி. வி. இல்லாமல் பொழுதைப் போக்குவது கடினமாகிக்கொண்டு வந்தது. ஒரு சிறிய டி. வியாவது வாங்குவோம் என ஒரு நாள் மாலை நேரம் பஸ் ஏறி சர்க்யூட் சிட்டிக் கடைக்குச் சென்றேன். கடையின் சுவர் முழுக்க டி. வி. திரைகள் நிரம்பியிருந்தன. எல்லாத் திரைகளிலும் அமெரிக்க அதிபர் பில் கிளிண்டனும் பாப் டோலும் வரவிருந்த தேர்தலையொட்டி விவாதத்தில் பங்கேற்றுக்கொண்டிருந்ததைக் கடையில் எல்லோரும் பார்த்துக்கொண்டிருந்தார்கள். பில் கிளின்டன் இரண்டாம்முறையாக அதிபராகப் போட்டியிடுகிறார். It is not midnight in America, Senator எனப் பாப் டோலைப் பார்த்துக் கிளிண்டன் சொல்லக் கடையில் சிலர் வலுவாகக் கைதட்டினார்கள். கிளிண்டனுக்கு இருக்கும் வசீகரம் டோலுக்கு இல்லை எனத் தோன்றியது. நான் ஓட்டுப் போட்டால் நிச்சயம் கிளின்டனுக்குத்தான். ஆனால் கிளின்டனுக்கு என்னால் ஒரு பிரயோசனமும் கிடையாது. என் ஓட்டு இந்தியாவில்தானே செல்லும். அதைக்கூட வேறு யாரோ போட்டுவிடுகிறார்கள். ஜோஸலின் யாருக்கு ஓட்டுப் போடுவாள்? அவளுடைய அழகான ஓட்டுக்கு தகுந்த வேட்பாளர் பில் கிளின்டன் மட்டுமே என்று நினைத்தேன். நான் தேர்ந்தெடுத்த டி. வியின் திரை அளவு 19 இன்ச்தான். RCA பிராண்ட். அதுதான் இருப்பதில் மிகவும் மலிவான விலையில் இருந்தது. கடையில் இருந்த ஜாம்பவான் டி. விகளுக்கு நடுவில் எலிபோலச் சின்னதாக இருந்தது. ஆனால் விற்பனையாள் என்னிடம் கொடுத்த அட்டைப்பெட்டியோ பெரிதாக இருந்தது. விற்பனையாள் கடையில் இருந்த தள்ளு வண்டியில் ஏற்றிக்கொடுத்தான். கடையின் அளவைவிட இருமடங்கு இருந்த கார் நிறுத்துமிடம் வழியாகச் சக்கர வண்டியைத் தள்ளிச் சென்றேன். பஸ் ஸ்டாப் வெளியே அல்லவா இருக்கிறது. சக்கர வண்டியை அங்கே தள்ளிக்கொண்டு செல்ல முடியுமா? காரில் கடைக்கு வந்தவர்கள், வெளியேறியவர்கள் எல்லோரும் என்னை ஒரு மாதிரியாகப் பார்த்துக்கொண்டு போனார்கள். வண்டியைத் தள்ளிக்கொண்டு கடைக்கு வெளியே சாலைக்குப் போகிறானே எனப் பார்த்தார்கள். பஸ் ஸ்டாப்பில் என்னைத் தவிர வேறு யாருமில்லை. குளிர் காற்று விடாமல் அடித்தது. வந்த பஸ்ஸில் என்னைவிடப் பெரியதாக இருந்த டி. வி. பெட்டியைத் தூக்கிக்கொண்டு ஏறுவதற்குள் டிரைவர் பொறுமை இழந்து வெளியே இறங்கினார். ஒரு கணத்தில் பெட்டியைத் தூக்கிப் பஸ்ஸுக்குள் வைத்தார். என்னை முறைத்துப் பார்த்துவிட்டு ஏதும் பேசாமல் அவருடைய இடத்தில் அமர்ந்துகொண்டார். நன்றிகூடச் சொல்ல முடியாமல் எனக்கு மூச்சு வாங்கியது. பஸ் ஸ்டாப்பிலிருந்து டி. வியைத் தூக்கிக்கொண்டு சாலையைக் கடந்தேன். கேப்பிடல் டவர்ஸ் கட்டடத்துக்குள் நுழைவது அடுத்த பிரச்சினையாகிவிட்டது. பெட்டியைக் கீழே வைத்துவிட்டுச் சாவியால் வெளிக் கதவைத் திறந்தேன். குனிந்து பெட்டியைத் தூக்குவதற்குள் கதவு மூடிக்கொண்டுவிட்டது. இதுபோல மூன்றுமுறை குனிந்து நிமிர்ந்து கதவுடனும் பெட்டியுடனும் சண்டை போட்டுக்கொண்டிருக்கையில் திடீரென்று கதவு வாயைப் பிளந்துகொண்டது. ஜோஸலின் கதவைத் திறந்து வைத்துக்கொண்டு நின்றாள். நான் பெருமூச்சுடனும் வெட்கம் கலந்த சிரிப்புடனும் 'நன்றி' என்று அவள் முகத்தைப் பார்த்தேன். அவள் என் நன்றியை ஏற்றுக்கொள்வதுபோல லேசாகத் தலையை மட்டுமே அசைத்தாள். அவள் பொறுமையற்று அவசரத்துடன் இருந்தாள். நான் உள்ளே நுழைவதற்குள் அவள் பார்வை சாலைக்குப் போய்விட்டது. அவள் மிகவும் நேர்த்தியாக உடை அணிந்திருந்ததைக் கவனித்தேன். முதன் முறையாக அலுவலுகத்திற்கு வெளியே அவளைப் பார்த்தேன். நான் பெட்டியுடன் உள்ளே நுழைந்தவுடன், அவளை வெளியே தள்ளிச் சில்லென்ற காற்றுச் சீறலை மட்டும் இறுதியாக உள்வாங்கிக்கொண்டு கதவு மூடியது. ஜோஸலின் கட்டடத்திற்கு வெளியே நடைபாதையில் எதையோ யாரையோ எதிர்பார்த்து நின்றிருந்தாள். தாக்கும் குளிரை எதிர்கொள்ளுவதுபோல நேரான முதுகுடனும் பரந்த தோள்களுடன் நின்றாள். இறுகக் கட்டியிருந்த கூந்தலில் சில கற்றை பிரிந்து காற்றில் பறந்தன. அவள் முகத்தைப் பார்க்க முடியாவிட்டாலும் குளிர் தாங்க முடியாமல் அவளுடைய கன்னங்கள் சிவந்திருப்பதையும் மெல்லிய சுருள் கொண்ட கீழிதழ் துடிப்பதையும் மனக் கண்ணால் உருவாக்கியெழுப்பியபோது, பக்கத்தில் வந்து நின்ற காரில் அவள் ஏறிக்கொண்டாள். அந்தக் காரின் இடதுபுறமாக லேசாகத் திரும்பிச் சாலையில் சேர்ந்துகொண்டபோது அது லெக்ஸஸ் கார் என்பதைக் கவனித்தேன். அன்றிரவு என் எதிர்காலத்தைப் பற்றிய பல விதமான சந்தேகங்கள் என்னைச் சூழத் தொடங்கின. அறையில் நெடுஞ்சாலைப் போக்குவரத்து ஓசையைக் கேட்டபடி படுத்திருந்தபோது பல விதமான எண்ணங்கள் ஒரே சமயத்தில் முளைத்து வெவ்வேறு திசைகளில் கிளைவிட்டு நீண்டன. ஜோஸலின் எல்லாக் கிளைகளிலும் பூக்கும் பூவாக அதில் இருந்தாள். கையெட்டும் தூரத்தில் இருந்தாலும் எதோ ஒன்று அவளை என்னிடமிருந்து தள்ளியே வைத்தது. இந்த அன்னிய மண்ணில் எனக்கு இது தேவையில்லாத சிக்கல். எனக்கு முன்னால் நீளும் இருட்டில் வழிகாட்டும் விளக்குகூட ஒளிராதபோது ஜோஸலின் போன்ற பெண்ணைப் பற்றிய கனவில் காலத்தைக் கடத்துவது முட்டாள்தனமல்லவா? நான் உண்டு என் வேலை உண்டு என்று சென்னையில் விருகம்பாக்கத்தில் காலத்தைக் கழித்துவந்தேன். தப்பித் தவறி ஏதோவொரு கம்ப்யூட்டர் கம்பெனியில் புரொக்ராமராகத் தாம்பரத்தில் வேலைக்குச் சேர்ந்தேன். அவர்கள் என்னை அமெரிக்காவுக்கு ஏன் அனுப்ப வேண்டும்? அதுவும் மாலை ஆறு மணியானால் சுடுகாடுபோலத் தோற்றம்கொள்ளும் ஹார்ட்ஃபோர்டிற்கு? இங்கே வந்து பிரமோத் வாலியாவைப் போல வயிற்றைக் கட்டிக்கொண்டு வெஸ்ட்பரியிலாவது இருந்திருக்கலாம். அல்லது அவனைப் போல ஊரில் கல்யாணம் கட்டிக்கொண்டு வந்திருந்தால் டி ஹெட் கிளப்பும் வயிற்றெரிச்சலுக்கு மருந்தாக மனைவியுடன் மாலைகளைக் கழிக்கலாம். இப்போது இந்த வீட்டின் சுவர்கள் எல்லாப் பக்கங்களிலிருந்தும் என்னை நோக்கி வருவதுபோல இருக்கிறது. மூச்சுமுட்டுகிறது. காற்றே இல்லை. பால்கனிக் கதவாவது திறக்கும்படி இருந்திருக்கலாம். அந்தக் கண்ணாடிக் கதவு மூடியிருந்தே நெடுஞ்சாலைப் போக்குவரத்து ஓசை இவ்வளவு கேட்கிறது. திறந்துவைத்தால் அவ்வளவுதான். இந்தப் பால்கனியிலிருந்து யாராவது குதித்து விழுந்துவிடுவார்களோ என்ற பயத்தில்தான் அங்கே போக வழியில்லாமல் செய்திருக்கிறார்கள். குதித்தால் ஏதாவது கார் அல்லது பிரும்மாண்டமான ட்ரக் அடியில் கூழ்! அது சற்றுமுன் ஜோஸலின் ஏறிக்கொண்ட லெக்ஸஸ் காராகக் கூட இருக்கலாம். அவள் ஏறிய லெக்ஸஸ் காரில் யார் இருந்தார்கள்? இந்தப் போக்குவரத்து ஓசைகூட இப்போது ஆசுவாசத்தை அளிப்பதாக இல்லை. நாராசமாக இருக்கிறது. தூக்கத்தைத் துரத்தியடிக்கிறது. இது என்ன சிக்கல். ஜோஸலின் பற்றிய எண்ணங்களை என்னிடமிருந்து தள்ளியே வைக்க வேண்டும் என்று நினைத்தேன். உடனே கொஞ்சம் வருத்தமாகவும் இருந்தது. அடுத்த பல நாட்கள் வெகுவேகமாக கழிந்தன. இன்னும் இரண்டு பையன்களை இந்தியாவிலிருக்கும் என் கம்பெனி அனுப்பிவைத்தது. ஹார்ட்ஃபோர்டு வந்துசேர்ந்து ரமடா இன் ஜோதியில் சேர்ந்துகொண்டார்கள். அவர்களுக்கு நிறைய உதவ வேண்டியிருந்தது. ஏர்போர்ட்டிலிருந்து ரமடா இன் ஹோட்டலுக்கு வந்து சேர்ந்தவுடன் அவர்களைப் போய்ப் பார்த்தேன். அமெரிக்காவைப் பற்றிய கனவுகள் அவர்கள் கண்களில் ஒளிர்ந்தன. ஆனால் அவர்களுக்கு அமெரிக்காவைப் பற்றிய பல விஷயங்கள் ஏற்கெனவே தெரிந்திருந்தன. உதாரணமாக சீஸ் பர்கரில் இருப்பது வெறும் பால் கட்டி மட்டும் அல்ல என்பதை நான் அவர்களுக்கு விஸ் தாரமாக விளக்க ஆரம்பித்தபோது அதில் சீஸுடன் மாட்டிறைச்சி உண்டென்று தங்களுக்குத் தெரியும் என்று அவர்கள் முடித்தார்கள். வரவிருக்கும் அமெரிக்கத் தேர்தல் பற்றியும் தெரிந்திருந்தது. 'சமீபத்தில் நடந்த பில் கிளிண்டன், பாப் டோல் விவாதத்தைப் போய்ப் பார்த்தாயா?' என்று கேட்டான் ஒருவன். 'நான் எங்கே போய்ப் பார்ப்பது? டி. வியில்தான் பார்த்தேன்' என்றேன். 'ஏன் டி. வியில் பார்த்தாய்? நீ நேரில் போகவில்லையா? இதே ஹார்ட்ஃபோர்டில் அல்லவா விவாதம் நடந்தது!' என்றான். ஆனால் எல்லாம் தெரிந்தது போல நடந்துகொண்டாலும், ஆங்கிலத்தை அமெரிக்க உச்சரிப்புடன் பேசினாலும் அவர்களுக்கு பாங்க் அக்கௌண்ட், சோசியல் செக்யூரிட்டி எண் பதிவுசெய்வது போன்ற விஷயங்களைச் செய்ய என் உதவி தேவைப்பட்டது. தவிர முக்கியமாகச் சாம் டிஹெட்டிடம் எப்படி நடந்துகொள்ள வேண்டும் என்று சொல்லிக்கொடுத்தேன். அவர்கள் இருவரும் தங்களுடைய அமெரிக்க உச்சரிப்பால் அலுவலகத்தில் சாம் போன்றவர்களைச் சமாளித்துவிடலாம் என்ற கனவில் இருந்தார்கள் என்று எனக்குத் தெளிவாகப் புரிந்தது. ஆனால் சாம் சாதாரண ஆளல்ல. இவர்களைத் தூக்கிச் சாப்பிட்டுவிடுவான் என்பதும் எனக்குத் தெரியும். இரண்டு நாளிலேயே சாம் அனுப்பிய மின்னஞ்சலைப் படித்துவிட்டுப் பேயறைந்தது போல என்னிடம் வந்தார்கள். இவர்களுக்கு ஊரிலிருந்து வந்ததில் நேர மாற்றம் பழகாமல் ஜெட் லாகுடன் (ழீமீt றீணீரீ) எழுதிய புரொக்ராமில் ஏகப்பட்ட பிழைகள். சாம் எங்கள் கம்பெனிக்கு அனுப்பிய இமெயிலில் இது போன்ற 'பக்ஸ்' இருந்தால் வேறு கம்பெனியிலிருந்து ஆள் எடுக்க வேண்டி வரும் என்று எழுதியிருந்தான். அன்று சாம் என்னை அழைத்து, 'நீ இந்தப் பையன்களின் வேலையை மேற்பார்வையிட வேண்டும்' என்றான். அவனுடைய முசுடான சுபாவம் மாறியிருப்பது முதன்முதலாகக் கவனத்தில் விழுந்தது. கொஞ்சம் யோசித்ததில் இது இப்போது ஏற்பட்ட மாற்றமல்ல, சில நாட்களாகவே அவன் என்னைப் பார்த்துச் சிரிப்பது, டௌண் டவுன் வாசம் பற்றிய கேள்விகள் கேட்பது என்றிருந்திருக்கிறான். முக்கியமாக நான் ஒவ்வொரு நாளும் எழுதும் புரொக்ராமின் வரிகளைக் கண்காணிப்பதை நிறுத்தியிருந்தான். இவையெல்லாம் முதல்முறையாக என் கவனத்தில் படிந்தன. இவையெல்லாம் அவன் எனக்கு உத்திரவாதம் கொடுத்த நாளிலிருந்துதான் தொடங்கியதாகத் தோன்றியது. அக்டோபர் 31ஆம் தேதி முதன் முறையாக உறைபனி பெய்ததைப் பார்த்தேன். காலையில் விழித்து ஜன்னல் வழி பார்த்தால் மென்மையான வெண்மை எல்லா இடத்திலும் நிரம்பியிருந்தது. நெடுஞ்சாலையோரத்தில் சிறு குன்றுபோலப் பனி குவிந்துகிடந்தது. வாகனப் போக்குவரத்து இல்லாத இடங்கள் எல்லாம் பனியால் மூடிக் கிடந்தன. கட்டடங்களின் கூரையைப் பனி அடர்ந்து போர்த்தியிருந்தது. வானத்தில் சூரியனைக் காணோம். பனியால் செய்த ஒளி ஹார்ட்ஃ போர்ட் நகரெங்கும் நிறைந்திருந்தது. நாள் முழுவதும் பனிமழை விட்டு விட்டுப் பெய்துகொண்டிருந்தது. ஜோஸலினை அன்று மாலை என்னுடைய மாடியிலேயே பார்த்தேன். அவள் வீடு எதுவென்ற மர்மமும் அன்று அவிழ்ந்தது. என்னுடைய வீட்டுக்கு எதிர்ப்புறத்தில் நான்கு கதவுகள் தள்ளிதான் அவள் வீடு. காரிடாரில் இருந்த மங்கலான விளக்கு வெளிச்சத்தில் ஜோஸலினின் மங்கலான பிரதிபோலவே இருந்தாள். எலிவேட்டரில் இருந்து காரிடாரில் நடந்து வந்தாள். அவள் நடையில் தளர்ச்சி இருந்தது. வாசல் கதவைத் திறந்து வெளியே போகவிருந்தவன் கதவைப் பூட்டாமல் நின்று அவளையே பார்த்தேன். என்னைப் பார்த்ததும் தலையைக் குனிந்துகொண்டாள். தன்னுடைய வீட்டுக்குள் நுழைந்து கதவை மூடிக்கொண்டாள். கதவைத் தாழிட்டுவிட்டு அங்கேயே நின்றேன். பிறகு எலிவேட்டர் வரை சென்றேன். பொத்தானை அழுத்திக் கீழ்த்தளத்தை அடைந்தேன். என் மனத்தில் அதுவரை துடித்துக்கொண்டிருந்த ஒன்று அகன்று காலியான வெளி உருவானது. கட்டடத்தை விட்டு வெளியேறி வாசலில் கால்வைத்தபோது அங்கே ஒட்டி நின்றிருந்த கார் மெல்ல விலகியதைக் கவனித்தேன். அதே லெக்ஸஸ் கார்! மாலையில், மனித சஞ்சாரமில்லாமல் கார் போக்குவரத்து மட்டுமே இருக்கும் ஊரில் இன்று எல்லா இடங்களிலும் மனிதர்களும் குழந்தைகளும்! வினோதமான ஆடை, அணிகலன் அணிந்து, கூடவே முகத்திலும் தலையில் சாயம் அணிந்து ஒவ்வொருவரும் அவரவரின் உருவத்தை வேறு ஒன்றாய் உருமாற்றம் செய்திருந்தார்கள். காலையில் அலுவலகத்திலும் நிறைய பேர் மாறுவேடம் அணிந்து வந்திருந்தார்கள். சாம் டிஹெட் நீளமான ஒற்றைக் கொம்பு பதித்த தொப்பியையும் கறுப்பு அங்கியையும் அணிந்திருந்தான். சிலர் ரகசியமாக dickhead, the devil என்று அவனைக் காட்டிச் சிரித்தார்கள். சாம் என்னிடம் வந்து, 'இன்று ஹாலோவீன் நாளாயிற்றே! என்னைப் பார் எப்படி மாறிவிட்டேன். நீ என்னவாக மாறப்போகிறாய்? உங்கள் ஊரில் ஹாலோவீன் கொண்டாடும் பழக்கம் இல்லையா?' எனச் சிரித்துவிட்டுப் போயிருந்தான். ஹாலோவீன் நாளில் எல்லாரும் வெவ்வேறுவிதமாய்த் தங்களை மாற்றிக்கொண்டார்கள். ஒருவேளை அவர்களுக்கு இருக்கும் சாத்தியங்களை அடையாளப்படுத்தும் வேஷத்தை அணிந்துகொள்கிறார்களோ? எனக்கு என்ன வேஷம் போட முடியும்? என்னுடைய சாத்தியங்கள் என்ன? ஜோஸலின் என்ன மாதிரியாகத் தன்னை மாற்றிக்கொள்வாள்? பூவாக? தேவதையாக? அவளுக்குப் பொருத்தமான உருமாற்றம் ஜோஸலின் என்ற உருவத்தைத் தவிர வேறு எதுவுமே இல்லை. அவள் அவளாக, மலர்ந்த முகத்துடன் பார்ப்பவரைக் கவரும் சிரிப்புடன் இருப்பதுதான் அவளுக்கான சாத்தியம். அது வெறும் சாத்தியக்கூறு மட்டுமல்ல. அப்படித்தான் அவள் வாழ்ந்துகொண்டிருக்கிறாள். கொட்டும் பனியில் மாலை விளக்கு வெளிச்சம் நீராய் வழிவதைப் போலிருந்தது. வானில் சூரிய ஒளியின் மரண ஊர்வலம்போல மேகங்கள் சங்கிலித் தொடராய்ச் சூரியனைக் கீழே இழுத்துச் சென்றுகொண்டிருந்தன. அந்த அறைகுறை வெளிச்சமும் பனியடர்ந்த சூழலும் வினோத உருவம்கொள்ளும் மக்களும் இருந்த ஹார்ஃபோர்ட் நகரம் நான் அதுவரை அறிந்திராத உலகமாய் மாறியிருந்தது. குளிரில் என்னால் அசைலம் அவென்யூவில் வெகுதூரம் நடக்க முடியவில்லை. ரமடா இன் ஹோட்டல்வரை சென்றுவிட்டுத் திரும்பினேன். மீண்டும் வீட்டுக்குத் திரும்பியபோது ஜோஸ்லின் வீட்டுக் கதவு முன்னால் நின்றேன். உள்ளேயிருந்து எந்த ஓசையும் கேட்கவில்லை. அழைப்பு மணியை அழுத்தினேன். எந்தப் பரபரப்பும் இல்லாமல் அமைதியுடன் நின்றேன். எதற்காக அவள் வீட்டுக் கதவு முன்னால் நின்றேன். அவள் கதவைத் திறந்தால் அவளிடம் என்ன கேட்கப்போகிறேன் என்று ஒரு முன்னேற்பாடும் இல்லாமல் நின்றேன். ஒரு கணம் அவள் கண்களில் எதிர்பார்ப்பும் தேடலும் மின்னி மறைந்தன. காட்சியளித்த என் முகத்தின் நிச்சயத்தில் சட்டென்று அவள் முகத்தின் மலர்ச்சி தோற்று வேறு ஒன்றாக மாறியது. லேசான கருமையும் களைப்பும் மட்டுமே அவள் முகத்தில் மீதமிருந்தன. வீட்டுக்குள்ளேயிருந்த தனிமையின் சோபையற்ற ஒளி நிழல்களை நிறைத்திருந்தது. என்னை மிகவும் கவர்ந்திருந்த அவளுடைய உதடுகள் திரட்சியிழந்து வறண்டு இறுக்கமான கோடுகளாய் மாறியிருந்தன. ஜோஸலினின் முகம் வேறு யாரோ ஒருவருடையதைப் போல, துர்பாக்கியத்தின் வடிவாக உருமாறிவிட்டதுபோல் இருந்தது. நான் ஒரு கணம் தயங்கினேன். என்ன சொல்வது எனத் தெரியாமல் நின்றேன். பிறகு 'குட்நைட்' என்று மட்டும் முனகிவிட்டுப் படபடத்த இதயத்துடன் நிற்காமலும் திரும்பிப் பார்க்காமலும் என் வீட்டுக் கதவை நோக்கி விரைந்தேன். சிறிது நேரம் கழித்துக் கதவு மூடப்பட்ட சத்தம் காரிடாரில் கேட்டது. யாருமற்ற காரிடாரில் அந்தச் சத்தத்தின் எதிரொலி விம்மல்போல மாறியது.


text: சித்தார் (sitar) நரம்பு இசைக்கருவிகளுள் ஒன்று. இந்துஸ்தானி இசையைச் சிறப்பாக இசைப்பதற்கு இக்கருவி ஏற்றது. குடம் என்ற இதன் பகுதியை மரம் அல்லது சுரைக்காயினால் செய்வர். வீணைக்கும் சித்தாருக்கும் சில வேறுபாடுகள் உள்ளன. வீணையில் மெட்டுகள் மெழுகின் மேல் நிலையாகப் பதிக்கப்பட்டிருக்கும். சித்தாரில் மெட்டுகளை நகர்த்திக் கொள்ளலாம். மெட்டுகள் சற்று வளைவாகவும் இருக்கும். சித்தாரில் ஏழு உலோகத் தந்திகள் உள்ளன. வலக்கை விரல்களால் மீட்டி, இடக்கை ஆள்காட்டி விரலையும் நடுவிரலையும் தந்தியில் வைத்து வாசிப்பர்கள். பிரபல சித்தார் இசைக்கலைஞர்கள் ரவிசங்கர் இந்திய இசைக்கருவிகள் கம்பி இசைக்கருவிகள்


பிரசவத்திற்கு அனுமதிக்கப்பட்ட ரசிகலாவிற்கு நடந்தது என்ன? தாயும் குழந்தையும் பலியாகிய சோகம் - Tamilwin பிரசவத்திற்கு அனுமதிக்கப்பட்ட ரசிகலாவிற்கு நடந்தது என்ன? தாயும் குழந்தையும் பலியாகிய சோகம் மட்டக்களப்பு - படுவான்கரை பிரதேசத்தில் போரினால் பாதிக்கப்பட்ட பிரதேச மக்களுக்கு மருத்துவ சேவையை வழங்கி கொண்டிருக்கும் மகிழடித்தீவு வைத்தியசாலையில் பிரசவத்திற்காக சென்ற இருபது வயதுடைய இளம் யுவதி ரசிகலா மரணமடைந்திருந்தார். ஒரே பிரேதப் பெட்டியில் ரசிகலாவும் குழந்தையும் வைக்கப்பட்ட புகைப்படங்கள் வெளியாகி, பார்ப்பவர்களை கலங்க செய்திருந்தது. இந்த மரணம் தொடர்பாக பலத்த சர்ச்சை மற்றும் மாறுபட்ட கருத்துக்கள் வெளியாகிக் கொண்டிருக்கின்றன. பின்தங்கிய கிராமமான காஞ்சிரங்குடாவை சேர்ந்தவர் ரசிகலா. திருமணம் செய்து முதல் பிரசவத்திற்காக 28.08.2017ம் திகதி அதிகாலை 12.30க்கு சாதாரண பிரசவவலி காரணமாக அவரது தாயாரால் வைத்தியசாலையில் அனுமதிக்கப்பட்டுள்ளார். தன் மகளுடன் நிற்பதற்கு அங்கு பணிபுரியும் சுகாதார பணியாளர்களிடம் அனுமதி கேட்டுள்ளார். வைத்தியசாலை விதிமுறை அதற்கு அனுமதிக்காது என்பதால், அவர்கள் மறுத்து விட்டனர். தாயார் தொடர்ந்து கேட்க, திட்டி வெளியில் விட்டு கதவை சாத்தியுள்ளனர். “என்ட மகள் பிரசவத்திற்காக மகிழடித்தீவு ஆஸ்பத்திரிக்கு கொண்டு போனம். அங்கபிறசர் மற்ற எல்லா செக்கிங்கும் பண்ணி போட்டு நாலு மணிக்கு பிள்ளை பிறக்க கூடியசாத்தியக் கூறு இருக்கு என்டு சொன்னாங்க. பிள்ளைய வாட்டுல வச்சாங்க. பிறகுநான் மகளோட நிக்கபோறன் என்டு அங்க வேல செய்யிற ஆக்களிட்ட கேட்டன். என்ட மகளுக்கு காலெல்லாம் வீங்கி இருக்கு. நான் நிக்கட்டா என்டு. அதுக்கு ஒருவேலை செய்யிற ஆள் நீ நிக்கிறன்னடா நாங்க என்னத்துக்கு இருக்கம் என்டு ஏசினாங்க. பிறகு என்னை வெளியில விட்டு கதவ சாத்தி போட்டாங்க. நான் வரும் போது மகளுக்கு பக்கத்தில் பிரசவத்திற்காக இருந்த இன்னுமொரு பிள்ளையிர போன் நம்பர வாங்கிகொண்டு வீட்டபோய்த்தன்' என்றார் ரசிகலாவின் தாயார். ரசிகலாவிற்கு மகபேற்றுக்கான திகதி 22.09.2017 ஆகும். ஆனால் இவர் செல்லும் கிளினிக்கில் 29.08.2017ஆம் திகதி வைத்தியசாலைக்கு பிரசவத்திற்காக செல்ல வேண்டும் என்ற அறிவுறுத்தல் கொடுக்கப்பட்டுள்ளது. கூறிய திகதிக்கு முன்னரே அடிவயிற்றில் சாதாரண வலி ஏற்பட வைத்தியசாலைக்கு சென்றுள்ளனர். வைத்தியசாலையில் ரசிகலாவை அனுமதித்து விட்டு வீட்டுக்கு சென்ற தாயார், அதிகாலை3மணியளவில் தொலைபேசி இலக்கம் வாங்கிய பெண்ணை தொலைபேசியில் அழைத்து நிலவரத்தை கேட்டுள்ளார். ரசிகலாவிற்கு வலி சற்று அதிகமாக இருப்பதாக அவர் கூறியுள்ளார். வைத்தியசாலையில் பிரசவத்திற்காக அனுமதிக்கப்பட்டிருந்த பண்டாரிய வெளியை சேர்ந்த பெண்ணொருவர் அதிகாலை5மணியளவில் தன்னை தொலைபேசியில் தொடர்பு கொண்டு, ரசிகலாவிற்கு வலிப்பு வந்து கட்டிலில் இருந்து விழுந்து இரத்தம் வந்த நிலையில் மட்டக்களப்பு போதனா வைத்தியசாலைக்கு கொண்டு செல்லப்படுகிறார் என்ற தகவலை வழங்கியதாக ரசிகலாவின் தாயார் கூறுகிறார். எனினும் தகவலை கூறியதாக கூறப்படும் பெண், தற்போது அதனை மறுத்து வருகிறார். 'மட்டக்களப்பு வைத்தியசாலைக்கு சென்று ஒவ்வொரு மகப்பேற்று வாட்டாக தேடினேன். எங்கேயும் கிடைக்கவில்லை. பின்னர் தீவிர சிகிச்சைப்பிரிவில் சென்றுகேட்டேன். இருக்கிறார் என்றார்கள். மகிழடித்தீவு வைத்தியசாலையில் இருந்து என்ட மகள கட்டையாத்தான் கொண்டு போயிருக்காங்க' எனவும் தாயார் தெரிவித்தார். கட்டிலில் இருந்து கர்ப்பிணி தாயான ரசிகலா விழுந்தாரா இல்லையா என்பதுதான் தற்போதுள்ள பிரச்சினை. வலிப்பு ஏற்பட்டதால் கட்டிலில் இருந்து விழுந்து ரசிகலா இறந்தார் என்ற தாயாரின் குற்றச்சாட்டை வைத்தியசாலை நிர்வாகம் மறுத்து வருகிறது. அப்படியொரு சம்பவம் நடக்கவில்லையென்கிறார்கள். இந்த விடயம் தொடர்பாக வைத்தியசாலை பொறுப்பதிகாரி வைத்தியர் தி.தவநேசனிடம் தொலைபேசியூடாக வினவியபோது- “அந்தப் பெண் 28ம் திகதி அதிகாலை ஒரு மணியளவில் வைத்தியசாலையில் அனுமதிக்கப்பட்டார். மறுநாள் நிகழ்வொன்றிருந்ததால் நானும் வைத்தியசாலையில் தங்கியிருந்தேன். ரசிகலாவை நேரில் சென்று பார்த்தேன். மீண்டும் 4.30 மணியளவில் ரசிகலாவிற்கு வலிப்பு வந்துவிட்டது என்று தொலைபேசி அழைப்பு வந்தது. உடனடியாக அவரை மட்டக்களப்பிற்கு இடமாற்றம் செய்தேன். பின்னர் நடந்தது ஒன்றும் எனக்கு தெரியாது. உங்களுடைய வைத்தியசாலையில் கர்ப்பிணிதாய் இறந்ததாக முகப்புத்தகங்களில் காரசாரமாக செய்திகள் வெளியாகி கொண்டிருக்கின்றன என்று 03ஆம் திகதி (செப்ரெம்பர்) தொலைபேசி அழைப்புக்கள் வந்தன. அந்த கர்ப்பிணிதாய் 28ம் திகதி (ஒக்ரோபர்)அதிகாலை வைத்தியசாலைக்கு பிரசவத்திற்காக வந்தார். வலிப்பு வந்ததால் அதே தினத்தில் அதிகாலை 4.30 மணியளவில் மட்டக்களப்பு போதனா வைத்தியசாலைக்கு இடமாற்றிவிட்டேன் என்பதை சொன்னேன்” என்றார். தமது மகளுக்கு வலிப்பு வருவதில்லை என்பது ரசிகலாவின் தாயாரின் வாதம். தாயாரின் கருத்தும், வைத்தியசாலை கருத்தும் வேறுவேறாக இருப்பதால் கடும் சர்ச்சையை ஏற்படுத்தியுள்ளது. அந்த விடயம் தொடர்பாக சமூக வலைத்தளங்களில் பரப்பப்படும் கருத்துக்கள் தொடர்பாக வைத்தியர் தி.தவநேசன் கவலை தெரிவித்தார். “கர்ப்பிணி தாய் கட்டிலில் இருந்து கீழே விழுந்ததென முகப்புத்தகத்தில் பதிவிட்டு வருகிறார்கள். அது தவறானது. இந்த வைத்தியசாலை தற்போதுதான் விரைவாக அபிவிருத்தியடைந்து வருகிறது. இப்படியான செய்திகள் வைத்தியசாலையின் பெயருக்கு களங்கம் ஏற்படுத்துவது. இந்த பிரச்சனையை விசாரிக்க குழு ஒன்று அமைக்கப்படும். அந்த விசாரணை முடிந்ததும் நான் இடமாற்றம் பெற்று சென்று விடுவேன். யுத்தத்தால் பாதிக்கப்பட்ட வன்னியில் இருந்துதான் நானும் சேவை செய்ய இங்கு வந்தேன். அதை கலைத்து விட்டார்கள்” என்றார். ரசிகலாவின் தாயாரின் கருத்தும், வைத்தியசாலையில் கருத்தும் வேறுவேறாக இருப்பதால், முறையான விசாரணை ஒன்றின் மூலமே உண்மையை கண்டறியலாம். ரசிகலா என்ன நேரம் வைத்தியசாலைக்கு அனுமதிக்கப்பட்டார்? அப்போது வைத்தியர்கள் கடமையில் இருந்தனரா? ரசிகலாவிற்கு வலிப்பு வந்ததா? கட்டிலில் இருந்து கீழே விழுந்தாரா? வலிப்பு வந்ததாக அங்குள்ள பெண்மணி தொலைபேசியில் தெரிவித்தாரா? அப்படி தெரிவித்திருந்தால், பின்னர் என் மறுத்தார்? தெரிவிக்கவில்லையாயின், ரசிகலாவின் தாயார் ஏன் அப்படி சொன்னார்? மட்டக்களப்பு போதனா வைத்தியசாலைக்கு கொண்டு செல்லப்பட்டபோது என்ன நிலையில் கொண்டு செல்லப்பட்டார்? என்ற வினாக்களிற்கு முறையான விடைகள் கண்டறியப்பட வேண்டும். தனியே மருத்துவதுறை சார்ந்த விசாரணைக்கு அப்பால், புலன் விசாரணையும் அவசியம். அப்படியென்றால்தான் மக்களின் சந்தேகங்கள் நியாயமாக தீர்க்கப்படும். இந்த கட்டுரை ஒரு பொது எழுத்தாளர் Reeron அவர்களால் வழங்கப்பட்டு 11 Sep 2017 எமது செய்திப்பிரிவால் பிரசுரிக்கப்பட்டது. இந்த கட்டுரையின் எந்தவொரு தயாரிப்பிலும் தமிழ்வின் செய்திப்பிரிவு பங்கேற்கவில்லை. இக் கட்டுரை சம்பந்தமான கருத்துக்களை Reeron என்பவருக்கு அனுப்ப இங்கே கிளிக் செய்யவும்.


text: மகேஷ் சீனிவாஸ் பூபதி (பிறப்பு - ஜூன் 7, 1974 இந்தியாவைச் சேர்ந்த ஒரு முன்னாள் தொழில்முறை டென்னிஸ் ஆட்டக்காரராவார். இவர் சென்னையில் ல் பிறந்தவர். 1995ம் ஆண்டிலிருந்து தொழில்முறையில் விளையாடினார். தற்போது இவர் பெங்களூரில் வசித்து வருகிறார். உலகின் சிறந்த இரட்டையர் டென்னிஸ் வீரர்களில் இவரும் ஒருவராவார். 2009ம் ஆண்டுக்கான கலப்பு இரட்டையர் பிரிவில் இந்தியாவின் சானியா மிர்சாவுடன் இணைந்து ஆஸ்திரேலிய ஓபன் பட்டத்தை வென்றார். 2012ம் ஆண்டுக்கான கலப்பு இரட்டையர் பிரிவில் இந்தியாவின் சானியா மிர்சாவுடன் இணைந்து பிரெஞ்சு ஓபன் பட்டத்தை வென்றார் இந்திய டென்னிஸ் வீரர்கள் 1974 பிறப்புகள் வாழும் நபர்கள் தெலுங்கு மக்கள் ஆசிய விளையாட்டுப் போட்டிகளில் இந்தியாவிற்காக தங்கம் வென்றவர்கள்


இந்தோனேஷியாவை பாடாய் படுத்தும் இயற்கை சீற்றங்கள்.. நிலநடுக்கம் சுனாமியை தொடர்ந்து எரிமலை வெடிப்பு! சுலேவேசி: இந்தோனேஷியாவின் சுலேவேசி தீவில் எரிமலை வெடித்து சிதற தொடங்கியுள்ளதால் மக்கள் பீதியடைந்துள்ளனர். இந்தோனேஷியாவின் சுலேவேசி தீவில் கடந்த 28ஆம் தேதி சக்திவாய்ந்த நிலநடுக்கம் ஏற்பட்டது. இதன் தொடர்ச்சியாக சுனாமி தாக்கியது. இதில் 1400க்கும் மேற்பட்டோர் உயிரிழந்தனர். நிலநடுக்கம் மற்றும் சுனாமியால் பலு நகரம் சின்னாபின்னமானது. தொடர் நிலநடுக்கங்கள் பலியான ஆயிரத்துக்கும் மேற்பட்டோரின் உடல் மிகப்பெரிய பள்ளம் தோண்டப்பட்டு ஒரே இடத்தில் புதைக்கப்பட்டது. இருப்பினும் தொடர்ந்து அங்கு சக்திவாய்ந்த நிலநடுக்கங்கள் ஏற்பட்டு வருகின்றன. கடும் சீற்றத்துடன் இந்த அதிர்ச்சியில் இருந்தே மக்கள் இன்னும் மீளாத நிலையில் சுலேவேசி தீவில் எரிமலை ஒன்று வெடித்து சிதற தொடங்கியுள்ளது. சுலவேசி தீவில் உள்ள மவுண்ட் சோபூடன் எரிமலை இன்று காலை வெடித்து சிதறி கடும் சீற்றத்துடன் சாம்பலைக் கக்கத் தொடங்கி உள்ளது. நெருப்புக்குழம்பு இத 00004000 ால் எந்த நேரத்திலும் நெருப்புக் குழம்பு வெளிப்படும் அபாயம் உள்ளது. எரிமலையில் இருந்து வெளிவரும் புகையானது வானில் 6000 மீட்டர் உயரத்திற்கு பரவி உள்ளது. அப்பகுதியில் விமானங்களை இயக்குவதை தவிர்க்க வேண்டும் என அதிகாரிகள் தெரிவித்துள்ளனர். முகமூடி அணிந்துகொள்ள எரிமலை அருகில் பொதுமக்கள் யாரும் செல்ல வேண்டாம் என்றும், சாம்பல் தாக்கத்தில் இருந்து தப்பிக்க முகமூடிகள் அணிந்துகொள்ள வேண்டும் என்றும் அறிவுறுத்தப்பட்டுள்ளது. எனினும் எரிமலையை சுற்றியுள்ள பகுதிகளில் வசிக்கும் பொதுமக்களை வெளியேற்றுவது தொடர்பான உத்தரவுகள் எதுவும் பிறப்பிக்கப்படவில்லை. 120 எரிமலைகள் பசிபிக் நெருப்பு வளையம் என்று அழைக்கப்படும் எரிமலைகள் நிரம்பிய பகுதியில் உள்ளது இந்தோனேசியா. இங்கு சிறியதும் பெரியதுமான 120க்கும் மேற்பட்ட எரிமலைகள் உயிர்ப்புடன் உள்ளன என்பது குறிப்பிடத்தக்கது. பொருத்தமான வரன் தேர்ந்தெடுக்க தமிழ் மேட்ரிமோனி - இன்றே பதிவு செய்யுங்கள , பதிவு இலவசம்!


புதுக்கோட்டை மாவட்டம் கோட்டைப்பட்டினத்தில் ஊரடங்கு அமலில் இருப்பதால் டாஸ்மாக் கடைகள் மூடப்பட்டுள்ள நிலையில் மீனவர்கள் தூத்துக்குடி அசன்மைதீன், ராமநாதபுரம் அருண்பாண்டியன், கோட்டைப்பட்டிணம் அன்வர் ராஜா ஆகிய மூவரும் மது கிடைக்காததால் மது போதைக்கு மாற்றாக சேவிங் லோசன் வாங்கி செவன் அப்-ல் கலந்து குடித்து ஆபத்தான நிலையில் மயங்கி விழ அருகில் நின்றவர்கள் போலீசாருக்கு தவகல் கொடுத்துவிட்டு அவர்களை மணமேல்குடி அரசு மருத்துவமனையில் சேர்த்துள்ளனர். அங்கு அசன்மைதீன், அருண்பாண்டியன் இருவரும் பலியானார்கள். அன்வர்ராஜா ஆபத்தான நிலையில் அறந்தாங்கி தனியார் மருத்துவமனையில் சேர்க்கப்பட்டு சிகிச்சை பெற்று வந்த நிலையில் மாலையில் அன்வர்ராஜாவும் சிகிச்சை பலனின்றி பரிதாபமாக உயிரிழந்துள்ளார். மது போதை கிடைக்காமல் மாற்றுப் போதையில் இணைந்த நண்பர்கள் 3 பேரும் அடுத்தடுத்து பலியான சம்பவம் அப்பகுதியில் பெரும் பரபரப்பை ஏற்படுத்தியுள்ள நிலையில் மற்றொருவர் இதே லோசன் குடித்து சிகிச்சை பெற்று வருகிறார். புதுக்கோட்டை மாவட்டம் இது போல மாத்திரை மற்றும் எண்ணெய்கள், போன்ற மாற்று போதைக்கு மாறிக் கொண்டிருப்பதை நக்கீரன் கடந்த சில மாதங்களுக்கு முன்பு சுட்டிக்காட்டியது குறிப்பிடத்தக்கது. அந்த நேரத்தில் போதை ஊசி, மாத்திரைகள் விற்பனை செய்த கும்பல் பிடிபட்டது. இது போன்ற செயலில் ஈடுபடுவார் மீது கடும் நடவடிக்கை எடுக்கப்படும் என்று மாவட்ட எஸ்பி அருண்சக்தி குமார் கூறியுள்ளனர்.


கஜா புயலால் பாதிக்கப்பட்ட மாவட்டங்கள், இயல்பு நிலைக்குத் திரும்ப இன்னும் போராடிக் கொண்டிருக்கும் நிலையில், திமுக தலைவர் மு.க.ஸ்டாலின், தொண்டர்களுக்கு மடல் எழுதியுள்ளார். இது குறித்து ஸ்டாலின் எழுதிய மடலில், ‘ஒரு வார காலம் கடந்த பிறகும், கஜா புயலால் பாதிக்கப்பட்ட காவிரி டெல்டா மாவட்டங்களின் இயல்பு நிலை திரும்பவில்லை. இயல்பு நிலை திரும்பிட இன்னும் காலம் ஆகும் எனத்தெரிகிறது. புயலால் பெரும் பாதிப்பு ஏற்பட்டு ஒரு வாரத்திற்கு மேலாகியும் அடிப்படைத் தேவைகளை நிறைவேற்றவில்லை என்றும், அரசு அதிகாரிகள் எட்டிக்கூடப் பார்க்கவில்லை என்றும் மக்கள் அவலக்குரல் எழுப்பும்போது, அதனை அப்படியே எதிரொலிக்க வேண்டியது எதிர்க்கட்சியின் கடமை. அதைத்தான் தி.மு.கழகம் செய்கிறது. அந்தக் கடமையுடன், நிவாரணப் பணிகளை வழங்கும் முக்கியக் கடமையையும் தொடர்ந்து மேற்கொள்கிறது திராவிட முன்னேற்றக் கழகம். புயலால் பெருஞ்சேதம் என்ற செய்தி கிடைத்த மறுநாளே, பாதிக்கப்பட்ட பகுதிகளை நேரில் சென்று பார்த்து மக்களின் நிலையை அவர்கள் வாயாலேயே சொல்லக் கேட்டறிந்தேன். ஆனால், ஹெலிகாப்டரில் மட்டுமே வலம் வந்த முதலமைச்சரோ, எதிர்க்கட்சித் தலைவர் 3 இடங்களைத்தான் பார்த்தார் என்றும், தான் ஹெலிகாப்டர் மூலம் எத்தனை மரங்கள் சாய்ந்தது என்பதைத் துல்லியமாகப் பார்த்ததாகவும் தன்மனமறிந்து உண்மைக்கு மாறானதைக் கூறியிருக்கிறார். புயலின் கொடூரத்திலிருந்து ஒரு வாரகாலமாகியும் விடுபடாமல் தவிக்கும் மக்களைக் காப்பாற்ற இனியாவது அரசு நிர்வாகம் விரைந்து செயல்படவேண்டும் எனக் கேட்டுக் கொள்கிறேன். தமிழ்நாட்டை பல வகையிலும் வஞ்சித்து வரும் மத்திய அரசு, இம்முறையாவது மாற்றாந்தாய் மனப்பான்மையுடன் செயல்படாமல், தாய்மை உணர்வு கொண்டு நிவாரண நிதியினை தாராளமாக வழங்கிட வேண்டும் எனக் கேட்டுக் கொள்கிறேன்' என்று குறிப்பிட்டுள்ளார். சமீபத்திய தமிழ்நாட்டுச் செய்திகள் சென்னை செய்திகள், அரசியல், வர்த்தகம், தொழில்நுட்பம், கிரிக்கெட் ஆகியவற்றின் தலைப்புச் செய்திகள் என ஒவ்வொரு நிகழ்வுகளையும் பற்றி தமிழில் படிக்க Facebook மற்றும் ட்விட்டர் Twitter ஐ பின் தொடருங்கள்.


text: ஜெயலலிதாவின் சொந்த தங்கை நான் ! பெங்களூரு சைலஜா ! – ஸ்ரீ லங்கன் எகோ ஜெயலலிதாவின் சொந்த தங்கை நான் ! பெங்களூரு சைலஜா ! Reviewed by Momizat on Jan 08 . கடந்த ஒரு வாரமாக கர்நாடக மாநிலத்தில் எந்த கன்னட டி.வி சேனல்களைத் திருப்பினாலும், சைலஜா என்ற பெண்ணின் பேட்டி ஒளிபரப்பப்பட்டு வருகிறது. 'தமிழக முதல்வர் ஜெயலலிதாவி கடந்த ஒரு வாரமாக கர்நாடக மாநிலத்தில் எந்த கன்னட டி.வி சேனல்களைத் திருப்பினாலும், சைலஜா என்ற பெண்ணின் பேட்டி ஒளிபரப்பப்பட்டு வருகிறது. 'தமிழக முதல்வர் ஜெயலலிதாவி Rating: 0 ஜெயலலிதாவின் சொந்த தங்கை நான் ! பெங்களூரு சைலஜா ! கடந்த ஒரு வாரமாக கர்நாடக மாநிலத்தில் எந்த கன்னட டி.வி சேனல்களைத் திருப்பினாலும், சைலஜா என்ற பெண்ணின் பேட்டி ஒளிபரப்பப்பட்டு வருகிறது. 'தமிழக முதல்வர் ஜெயலலிதாவின் தங்கை நான்' என்று இவர் சொல்லிக்கொள்வதுதான், நம்மையும் கவனிக்க வைத்தது! ஜெயராமன் – சந்தியா தம்பதியருக்கு ஜெயக்குமார் என்ற மகனும் ஜெயலலிதா என்ற மகளும்தான் என்பது இதுவரை வெளியில் தெரிந்த வரலாறு. ஆனால், சைலஜா புதிதாகச் சொல்கிறாரே என்று அவரைத் தொடர்புகொண்டோம். நம்மை பெங்களூரு ரேஸ்கோர்ஸ் அருகே உள்ள சாம்ராஜ் ஹோட்டலுக்கு வரச் சொன்னார். அங்கு சென்றதும் முதலில் நம்மை சாப்பிடச் சொன்னார். நாம் மறுத்தோம். "எங்க அக்கா ஊருக்கே உணவகம் திறந்து உணவளிக்கிறார். நீங்கள் சாப்பிட்டால்தான் பேட்டி கொடுப்பேன்" என்றபடி ஒரு மசால் தோசை ஆர்டர் செய்தார். தனது மகள் அமிர்தாவை அருகில் வைத்துக்கொண்டு நம்மிடம் பேச ஆரம்பித்தார். அதில் இருந்து... "உண்மையில் நீங்கள் யார்... உங்களின் பின்புலம் என்ன?" "என் பேரு சைலஜா. தமிழக முதல்வராக இருக்கும் ஜெயலலிதாவின் தங்கை நான். எங்க அப்பா பேரு ஜெயராமன். அம்மா பேரு வேதம்மாள் என்கிற சந்தியா. இவர்களுக்குப் பிறந்தவர்கள் அண்ணன் ஜெயக்குமார், அடுத்து அக்கா ஜெயலலிதா. கடைசியாக பிறந்தவள்தான் நான். எங்களுக்கெல்லாம் மூத்தவர் அப்பாவின் முதல் தாரத்துப் பையன் வாசுதேவன். அவரும் பெங்களூரில்தான் இருக்கிறார். நான் எங்க அம்மா வயிற்றில் மூன்று மாத கருவாக இருக்கும்போது, அப்பா ஜெயராமன் இறந்துவிட்டார். நான் பிறந்து மூன்று மாதத்திலேயே என் அம்மா அன்றைய சினிமா துறையில் புகழ்பெற்ற ஆர்ட் டைரக்டர் பி.தாமோதரப் பிள்ளையிடம் என்னை வளர்க்கக் கொடுத்துவிட்டார். 'மலைக்கள்ளன்', 'மரகதம்', 'பெட்டத கண்ணா' என பல கன்னட, தமிழ் சினிமாக்களில் ஆர்ட் டைரக்டராக பணியாற்றியவர்தான் பி.தாமோதரப்பிள்ளை. என்னை தாமோதரப் பிள்ளை செல்வச் செழிப்பாக வளர்த்தார். அப்பா தாமோதரப் பிள்ளை கோவையில் உள்ள பட்சிராஜா ஸ்டுடியோவில் வேலைபார்த்துக்கொண்டிருந்ததால் என் ஐந்து வயது வரை கோயம்புத்தூரில் உள்ள ராமநாதபுரம் ஏரியாவில் குடியிருந்தோம். அதன் பிறகு அப்பா தாமோதரப் பிள்ளையுடன் நாங்கள் பெங்களூரு வந்துவிட்டோம். இங்கே களாசிபாளையத்தில் குடியிருந்தோம். தமிழ் மீடியத்தில் படித்துக்கொண்டிருந்த என்னை, என் அம்மா சந்தியா பெங்களூரில் உள்ள மகிளா சிவ சமாஜ் என்ற ஆங்கில மீடியத்தில் சேர்த்துப் படிக்கவைக்க அழைத்துக்கொண்டு போனார். ஆனால், தாமோதரப் பிள்ளை அதனை ஏற்கவில்லை. 'உன் பிள்ளையை இங்கிலீஷ் மீடியத்திலேயே படிக்க வைக்கிறேன்' என்று சொல்லி வுமன் பிசி லீக் என்ற ஆங்கிலப் பள்ளியில் என்னைச் சேர்த்தார். டி.எஸ்.பட்டு என்பவரிடம் பரதநாட்டியம், குச்சிபிடி, கதகளி கிளாஸிகலும் பயில என் அம்மா சேர்த்துவிட்டார். வாரம் ரெண்டு, மூன்று முறை என்னை அம்மா வந்து பார்ப்பார். வெளியில் கூட்டிக்கொண்டு போய் சாக்லேட் வாங்கித் தருவார். பிறகு கிளம்பும்போது தங்க நகைகளும் அணியவைத்து மகிழ்வார். ஒருமுறை, 'உங்க அக்கா நடித்த படத்தைக் காட்டுகிறேன்' என்று பெங்களூரு ஜே.சி ரோட்டில் உள்ள சிவாஜி தியேட்டருக்குக் கூட்டிட்டுப் போனார். அந்த தியேட்டரில், எம்.ஜி.ஆர் அங்கிள்கூட அக்கா நடித்த 'காவல்காரன்' படம் ஓடியது. இடைவேளை நேரத்தில் என் வளர்ப்பு தந்தை தாமோதரப் பிள்ளை வந்து என்னை கூட்டிக்கொண்டு வந்துவிட்டார். இதெல்லாம் இன்றும் என் நினைவுகளில் பசுமையாக உள்ளது." "நீங்கள் தமிழக முதல்வர் ஜெயலலிதாவின் தங்கைதான் என்பதற்கு என்ன ஆதாரம் இருக்கிறது?" "எங்க அம்மா சந்தியா என்னை கட்டிப் பிடித்துக்கொண்டு இருப்பதுபோல ஒரு போட்டோவை ரொம்ப நாளாக வைத்திருந்தேன். அது எப்படியோ தொலைந்துவிட்டது. ஜெயலலிதாதான் என் அக்கா என்று நிரூபிக்க என்னிடம் எந்த ஆதாரமும் இப்போது கிடையாது. ஆனால், நான் இருக்கிறேன். என்னை டி.என்.ஏ டெஸ்ட் எடுத்துப் பார்த்தால், உண்மைகள் தெரியும். எனக்கு 16 வயது இருக்கும்போது என் வளர்ப்புத் தந்தை தாமோதரப் பிள்ளை, அப்போதைய கன்னட சூப்பர் ஸ்டார் ராஜ்குமார் அங்கிளிடம் அழைத்துக்கொண்டு போனார். என்னைப் பார்த்ததும் ராஜ்குமார் அங்கிள் என் அப்பாவிடம், 'இது சந்தியா பொண்ணா?' என்று கேட்டார். அதற்கு அப்பா 'ஆமாம்' என்று சொன்னது இப்பவும் ஞாபகத்தில் இருக்கிறது." "உங்களைப் பற்றி தமிழக முதல்வர் ஜெயலலிதாவுக்கு தெரிந்திருக்க வாய்ப்பு இருக்கிறதா? அவரைச் சந்தித்து இருக்கிறீர்களா?" "அக்காவுக்கு நிச்சயமாகத் தெரிந்திருக்கும். அக்காவைப் பார்க்க பலமுறை முயற்சி செய்திருக்கிறேன். சந்திக்க முடியவில்லை. அவர் மிகப்பெரிய இடத்தில் இருக்கிறார். நான் சாதாரணமாக இருக்கிறேன். ஆட்டோவில் போய், 'முதல்வர்தான் என் அக்கா' என்று சொன்னால் யார் நம்புவார்கள்? ஆனால், என் மகள் அமிர்தா, முதல்வரைப் பார்த்திருக்கிறார். ஆனால் பேச வாய்ப்பு கிடைக்கவில்லை. நான் 6-ம் வகுப்பு படித்துக்கொண்டு இருக்கும்போது, அம்மா என்னை மைசூரில் உள்ள ஒரு ஸ்கூலுக்குக் கூட்டிட்டுப் போனார். அங்கே அக்கா பேட்மிண்டன் ஆடிட்டு இருந்தார்.. அக்காவுக்குத் தெரியாமல் அம்மா என்னிடம் அக்காவைக் காட்டி, 'இதுதான் உங்க அக்கா' என்று சொன்னார். அம்மா உயிரோடு இருக்கும்வரை சென்னைக்குச் சென்று தேனாம்பேட்டையில் உள்ள ஒரு கோயிலில் சந்திப்போம். என்னை அண்ணன் ஜெயக்குமார் வீட்டுக்கும் அழைத்துப் போயிருக்கிறார். அண்ணன் ஜெயக்குமார், 'இனி இவளை இங்கு கூட்டிட்டு வந்தால், நடப்பதே வேறு' என்று திட்டுவார். ஆனால், அக்கா சினிமா துறையில் பிஸியாக இருந்ததால், அவரைச் சந்திக்க முடியவில்லை. அண்ணன் ஜெயக்குமாரையும் அண்ணி விஜயலட்சுமியையும் பலமுறை சந்திக்கச் சென்றிருக்கிறேன். ஆனால், அண்ணன் என்னைத் திட்டி அனுப்புவார். நான் அழுதுகொண்டே வந்துவிடுவேன். என் அண்ணன் ஜெயக்குமார் இறந்ததுகூட எனக்குத் தெரியாது. அவர் இறப்புக்குப் பிறகு சென்றபோது, அண்ணன் மகள் தீபா, 'எங்க அப்பா செத்ததுக்கே வரலை. அப்புறம் என்ன உங்ககூட உறவு வைத்துக்கொள்ள இருக்கு?' என்று சொல்லி அனுப்பிவிட்டார். தீபா வெளியில் சென்ற பிறகு, அண்ணியைச் சந்தித்துப் பேசிவிட்டுதான் வந்தேன்." "இதுநாள் வரை ஏன் வெளியில் சொல்லாமல் இருந்தீர்கள்?" "அதைச் சொல்வதற்கு சந்தர்ப்பம் வரவில்லை. இப்போதுகூட நானாக வெளியுலகத்துக்கு இந்தத் தகவல்களை சொல்லவில்லை. திடீரென கன்னட சேனல்கள் சிலவற்றில் இருந்து வந்தார்கள். அவர்களுக்கு இந்த உண்மைகள் எப்படி தெரிந்ததோ தெரியவில்லை. என்னிடம் இதுபற்றி துருவித் துருவி கேட்டார்கள். நான் எல்லா உண்மைகளையும் சொல்லிவிட்டேன். ஒருபோதும் அக்காவின் பெயருக்குக் களங்கத்தை ஏற்படுத்த வேண்டும் என்று கனவில்கூட நான் நினைத்தது இல்லை. அக்கா என்னை தங்கையாக ஏற்றுக்கொண்டாலும் சரி, இல்லை என்றாலும் சரி, நான்தான் அவரது தங்கை என்பது நிச்சயம் உண்மை." "முதல்வரிடம் எதிர்பார்ப்பது என்ன?" "நான் மிகுந்த வறுமையில் இருந்தபோதுகூட, அக்காவிடம் உதவிக்காகச் சென்றது இல்லை. இப்போது கடவுளின் அருளால் ஓரளவுக்கு நன்றாக இருக்கிறேன். அதனால், அவரின் சொத்துகளுக்கோ, அதிகாரத்துக்கோ ஆசைப்பட்டது இல்லை. அக்காகிட்ட நான் கேட்கிறதெல்லாம் ஒன்று மட்டுதான். எனக்கும் என் ஒரே மகள் மஞ்சு என்கிற அமிர்தாவுக்கும் அக்காவின் அன்பு கிடைத்தால் போதும்!" என்று உருகுகிறார் சைலஜா. சைலஜா சொன்ன வாசுதேவனைச் சந்திக்க நாமும் புறப்பட்டோம். அவர் மைசூரில் இருந்து 50 கிலோமீட்டர் தூரத்தில் உள்ள ஸ்ரீரங்கராஜபுரத்தில் தனிமையில் வசித்து வருகிறார். அவரிடம் பேசியபோது, "4.4.2001 ஜூனியர் விகடன் இதழில் 'சிஸ்டர் பார்வை இந்த அண்ணன் மீது படுமா?' என்ற தலைப்பில் என்னுடைய பேட்டி வந்திருக்கிறது" என்று அந்த இதழை எடுத்து ஞாபகப்படுத்தியபடி நம்மிடம் பேசினார். "என் அப்பா ஜெயராமனுக்கு இரண்டு மனைவிகள். முதல் மனைவி ஜெயம்மா. அவரது மகன்தான் நான். என் அப்பாவின் இரண்டாவது மனைவி சந்தியா. அவருக்கு ஜெயக்குமார், ஜெயலலிதா என இரண்டு பிள்ளைகள் என்றுதான் நான் நினைத்தேன். ஆனால், கடந்த வாரம் கன்னட டி.வி-களில் எனக்கு இன்னொரு தங்கை சைலஜா இருப்பதாக ஒளிப்பரப்பிக்கொண்டிருந்தார்கள். அதை முதலில் நானும் நம்பாமல் சைலஜாவைத் தொடர்புகொண்டு பேசினேன். அவர் குடும்பத்தோடு என் வீட்டுக்கு வந்தார். எல்லா உண்மைகளையும் சொன்னார். அவர் சொன்னதை வைத்துப் பார்க்கும்போது, நிச்சயம் அவரும் என் தங்கைதான் என்பதை உணர்ந்துகொண்டேன். யாருக்கும் தெரியாத எங்கள் குடும்ப வரலாறுகளை என்னிடம் பகிர்ந்துகொண்டார். என்னுடைய நிலையில்தான் என் இன்னொரு தங்கை சைலஜாவும் இருக்கிறார். எங்கள் இருவரையும் தாயுள்ளத்தோடு ஜெயலலிதா சந்திக்க முன்வர வேண்டும். அன்பு என்ற ஒரு விஷயத்துக்காகத்தான் நானும் சைலஜாவும் ஏங்குகிறோம். என் தங்கை ஜெயலலிதாவின் அன்பு கிடைக்கும் என்றும் நம்புகிறோம்!" என்று கலங்கினார். 1,300 குழந்தைகளுக்கு ஒரே தந்தை! DNA பரிசோதனையில் அதிர்ச்சி கண்டுபிடிப்பு – இன்னும் பல திடுக்கிடும் உண்மைகள் அம்பலம்